Қибланинг ўзгартирилиши – КУН УЗ\n“International Job Organization xususiy bandlik agentligi”нинг Хоразм ва Андижон филиалларидаги фирибгарликлар фош этилди\nШаҳар ва қишлоқ жойларида уй-жойларни қуриш ҳамда ипотека кредити орқали сотишнинг янги тартиби эълон қилинди\nУниверситет филиаллари, клиникалар ва инвестициялар. Туркияга ташрифи якунлари\nЎзбекистон ва Туркия эркин савдо ҳудуди ташкил этишни режалаштирмоқда\nЎзбекистонда муддатли ҳарбий хизматга навбатдаги чақирув эълон қилинди\nЎзбекистонда тиббиёт коллежлари ўрнида Ибн Сино мактаблари ташкил этилади\nЖамшид Қўчқоров Иқтисодиёт ва саноат вазири лавозимига расман тасдиқланди\n«Straus House» жабрланувчилари ҳукуматдан ёрдам сўраб йиғилди\nЎзбекистон ва Қозоғистон Урганчдаги форумда қиймати ярим миллиард долларлик келишувларга эришди\nЎзбекистон ҳукумати ижро этувчи тузилмасида ўзгаришлар рўй берди\nАлишер Шодмонов – янги очиладиган университетлар, коронавирус ва коррупция ҳақида\nДин ишлари бўйича қўмита: Умра визаси вақтинча тўхтатилди\nСариосиёдаги охиригача обод бўлмай қолган маҳалла: Шароит йўқлигидан қариялар қийналишмоқда\nОтабек Муродовга суд ҳукми эълон қилинди\nКунига икки донадан банан ейилса организмда қандай ўзгаришлар содир бўлади?\n«Президентга мени ишдан олаверинг деганман» – Хоразмни уч йил бошқарган Римажон Худойберганова билан суҳбат\nЮнусобод метроси қурилишида вафот этганлар учун компенсация тўлаб берилмоқда\nЎктам Барноев бош вазир ўринбосари бўлиши кутилмоқда\nТуркияга электрон сигарет ва чилимлар олиб кириш тақиқланди\nКоронавирус Италиядан уч қитъага тарқалди. Сўнгги маълумотлар\nГлавная / Маданият / Қибланинг ўзгартирилиши\nAnvar 22.01.2018\tМаданият Comments Off on Қибланинг ўзгартирилиши 79 Показы\nПайғамбар соллаллоҳу алайҳи ва саллам Мадинада турган ўн олти ой мобайнида Каъбани қибла қилишни истасалар-да, Байтул муқаддасга қараб намоз ўқидилар. Намозларида мусулмонларнинг қибласини ўзгартиришни ўтиниб дуо қилардилар. Бир куни намоз ўқиётганларида Парвардигордан ҳозирдан эътиборан мусулмонлар учун қибла Каъбага ўзгартирилгани ҳақида ваҳий келди. Расулуллоҳ ибодатларини бузмаган ҳолда хонаи Каъба томонга ўгирилдилар, орқада намоз ўқиётганлар ҳам у кишига эргашишди. Айрим имони суст кимсалар шу воқеа туфайли диндан қайтиб, муртад бўлиб кетди. Кутилмаганда қибланинг ўзгартирилиши яҳудийларнинг Ислом динига тош отишларига баҳона бўлди. Ваҳоланки, мағрибу машриқ Аллоҳнинг ихтиёридаги мулк. Кимни қаёққа юзлантириш, кимни тўғри йўлга бошлаш унинг измидадир.\nРамазон рўзасининг фарз қилиниши\nШу йили Парвардигор мусулмонларга рамазон ойида ўттиз кун рўза тутишни фарз қилди. Бунгача Расулуллоҳ ҳар ойда уч кун рўза тутардилар. Рўза Ислом динининг асосларидан бири бўлиб, у инсон табиати ва шахсиятини камолга етказадиган амалдир. Инсон табиати баробарида ижтимоий тузум ҳам ўзгариши табиий бир ҳол. Маълумки, инсон аввало ўз ҳузур-ҳаловатини, шахсий манфаатини кўзлайди, ожизу нотавонлар учун саратонда қўлини совуқ сувга урмайди. Аллоҳ таоло рўзани фарз қилишининг ҳикмати шундаки, инсон очлик туфайли ноз-неъматларнинг, сувнинг қадрини ҳис этади ва шу аснода қалби юмшаб, фаъл-атворини ўзгартиради, йўқсил, бечораларга мурувват кўрсатиб, садақа, эҳсонлар беришга одатланади. Аллоҳ йўлида эҳсон бериш инсонни жуда кўп офату кулфатлардан асраб қолади.\nАллоҳ таоло рамазон рўзасининг пировардида фитр садақасини вожиб қилди. Бу мол-дунёси ўз эҳтиёжига бемалол етиб ортадиган киши оиласидаги ҳар бир жон учун камбағалларга бериши лозим бўлган садақадир. Одамлар фитр садақасини оғринмай чин кўнгилдан беришлари керак.\nШу йили эҳтиёжидан ортиқча пул, мол-дунёга закот бериш фарз қилинди. Бу ўзига тўқ кишиларнинг бойлигига тариқча зарар етказмай камбағал, бева-бечораларнинг рўзғорини озми-кўпми бутлаб қўядиган адолатли усулдир. Закотнинг миқдори бир йил мобайнида эҳтиёждан ташқари (ўша даврдаги пул бирлиги бўйича) динор-тилла танга йигирмага, дирҳам-кумуш танга икки юзга етса ва бир йил ўтса қирқдан бир қисмини, яъни юз сўмдан икки ярим сўм берилади. Бундан ортиқча мол-дунё мана шу тартибда ҳисобланади. Шариатнинг хукми бўйича қўй қирққа, сигир ўттизга, туя бештага етса ва бир йил ўтса маълум миқдорини камбағалларга бериш лозим. Савдо моллари, деҳқончилик маҳсулотларидан ҳам закот берилади. Закотни имом (амир) йиғиб олиб, тавба сурасининг 60-оятида баён этилган кўрсатмага биноан тақсимлайди: “Закотни (ҳеч нарсаси йўқ) фақирларга, (топгани учи-учига етмайдиган) мискинларга, закот назоратчиларига, дилларини Исломга мойил қилиш кўзда тутилган кимсаларга, қулларни озод қилишга, (ҳалол ишга мол-дунё сарфлаб, қарздор бўлиб тўлаёлмайдиган) чорасизларга, Аллоҳ йўлига (ғариб гозийларга, ғариб ҳожилар, ғариб мусофирларга), мол-мулкидан фойдаланиш имкониятидан вақтинча маҳрум мусофирларга бериш фарз. Аллоҳ, ҳамма нарсани билгувчи ва ҳикмат билан иш юритувчидир”.\nКўринадики, закот бойларнинг мол-дунёсига зарар етказмаган ҳолда ижтимоий ҳаётда маълум мўтадилликни юзага келтириш, бева-бечораларга ҳам моддий, ҳам маънавий жиҳатдан кўмаклашиш имконини беради. Йўқчилик жуда кўп мамлакатларда мазкур тузумга қарши норозиликка сабаб бўлади, ижтимоий адолат, тенглик, озодлик учун кураш ўтини ёқади. Закот эса мана шундай нотинчликларнинг олдини оладиган адолатли йўлдир.\nМуҳаммад Хузарийнинг “Нурул-йақийн” номли китобидан\nПред. Қўй гўшти ҳақида\nСледующая Орол денгизи сувида фақат битта жонзот омон қолди\nҚабристонда маййитларнинг тилла тишини суғуриб олишга уринган шаҳрисабзлик аёл аҳоли томонидан калтакланган Ижтимоий тармоқларда «самосуд» …\nМирзиёев ўқитувчиларнинг савияси талабга жавоб бермаслиги, дарсликлар хатога тўла эканини айтди\nБир кунлик чақалоғини 1000 долларга сотмоқчи бўлган хоразмлик аёл ушланди\nТожикистонда Россия базасига ҳужум қилишни режалаштирганликда гумонланган 12 одам қўлга олинди\nПрокурор хорижлик велосипедчиларни ўлдирган тожикистонликни умрбод қамашни сўради


Ўзбекистон мустақил босма ОАВ ва ахборот агентликларини қўллаб-қувватлаш ва ривожлантириш жамоат фонди, Журналист-лар ижодий уюшмаси, Фуқаролик жамияти шаклланишини мониторинг қилиш мустақил институти ҳамда Олий Мажлис ҳузуридаги Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш Жамоат фонди билан ҳамкорликда ташкил этилган анжуманда тегишли вазирлик ва идоралар, жамоат ташкилотлари вакиллари, Қорақалпоғистон Республикаси Вазирлар Кенгаши, Тошкент шаҳри ва барча вилоятлар ҳокимликлари ахборот хизмати раҳбарлари, шунингдек, журналистлар қатнашди.\nТаъкидланганидек, ҳуқуқий демократик давлат, кучли фуқаролик жамияти барпо қилиш, фуқароларнинг ҳуқуқ ва қонуний манфаатларини таъминлаш мамлакатимизда амалга оширилаётган кенг кўламли ислоҳотларнинг бош мақсади ҳисобланади. 2015 йилнинг юртимизда “Кексаларни эъзозлаш йили” деб эълон қилиниши аҳоли манфаатларини муҳофаза этиш, айниқса, ёши улуғ инсонларга юксак эътибор ва ғамхўрлик кўрсатишнинг амалдаги намунаси бўлди.\nАнжуманда сўзга чиққанлар ушбу йўналишдаги ишлар кўламини кенгайтириш, бунинг учун Давлат дастурида, энг аввало, қонунчилик ва меъёрий-ҳуқуқий базани янада такомиллаштириш, чунончи, пенсия таъминоти ва ижтимоий қўллаб-қувватлаш тизимини, кексаларга давлат хизматлари кўрсатишнинг энг қулай тизимини шакллантириш кўзда тутилганини таъкидладилар. Шунингдек, бу борада белгиланган долзарб вазифаларнинг самарали ижроси давлат, жамоат ташкилотлари, ННТ, фуқароларнинг ўзини ўзи бошқариш органлари, ОАВ ва фуқаролик жамияти бошқа институтларининг ҳамжиҳатликдаги саъй-ҳаракатларига бевосита боғлиқдир.\nТадбир давомида иштирокчиларга қатор вазирлик ва идоралар фаолияти ҳақида батафсил маълумот берилди. Босма ва электрон оммавий ахборот воситалари, жумладан, интернет-нашрларнинг Давлат дастурини бажаришдаги фаолиятига оид маърузалар -тингланди ва муҳокама этилди. Дастурни амалга ошириш бўйича асосий йўналишлар ва чора-тадбирларни мунтазам ва кенг кўламда ёритишда журналистларга муҳим вазифалар белгиланганига эътибор қаратилди. Таъкидланганидек, ОАВнинг аҳоли ўртасида олиб бориладиган кенг кўламдаги ахборот-таҳлил ишларида фаол иштирок этишларини таъминлаш, уларнинг ушбу соҳадаги масъулиятини кучайтириш айни муддаодир. Бунинг учун журналистларнинг билим ва малакасини ошириш, маҳаллий ОАВ фаолиятини янада такомиллаштириш, муаллифлик материаллари сифати, ғоявий ва бадиий даражасини яхшилаш биринчи даражали вазифалар сирасига киради.\nТадбир якунида бундай конференцияларни республикамизнинг ҳамма ҳудудида маҳаллий ОАВ вакиллари иштирокида ўтказиш ҳақида ҳам келишиб олинди.\nМазкур рукндаги бошқа мақолалар: « Ободлик ва ҳамжиҳатлик ифодаси\tИзланиш файзу барака омили »


Сирдарёда ҳоким ўринбосари пора билан қўлга тушди\n29-04-2021, 16:56 3 332\nСирдарё вилояти Гулистон тумани ҳокими ўринбосари пора билан қўлга тушди. Бу ҳақда ҳуқуқ тартибот органлари хабар қилди.\nМаълум бўлишича, ҳоким ўринбосари ва унинг шериги “Аёллар дафтари”га киритилган фуқарога арзонлаштирилган уйдан хонадон олиб беришни ваъда қилиб, бунинг эвазига 400 доллар талаб қилган. Шундан сўнг дастлаб айтилган пулни ҳоким ўринбосарнинг шериги олаётганда ушланган. Тадбир давом эттирилиб, пул ҳоким ўринбосарга етиб борганда у ҳам ашёвий далиллар билан ушланган.\nҲолат юзасидан ЖКнинг 168-моддаси (фирибгарлик) ва 28, 211-моддаси (пора бериш) билан жиноят иши қўзғатилган. Тергов ҳаракатлари олиб борилмоқда.\nХакикат 1 май 2021 15:37\nБефойда гапириш, баттар бупкетсин. Ха баттар бупкетсин. Шунча гапириляпти кундан кун ошиб боряпти\nХххх 29 апрел 2021 20:39\nИлтимос коррупция ва порахурлик учун бутун мол мулки мусодара килиниб узига улим жазоси берилсин! Булмаса бу амалдорлар хеч нарсадан куркмай млрд лаб маблагларни туя килиб юраверади халкка хам рахмларинг келсин улар хам бу дунега бир марта келади одамдай яшасин бошка миллатларга хизматкор булмасдан\nРеалист 30 апрел 2021 13:36\nФикрингизга 100 фоиз қўшиламан.Агар сиз айтгандек қилинса,1 йилда коррупция йўқолмасаям анча камаярди.\nБуни амалга оширишга энг юқорида хохиш,ирода,журъат керак,улар бўлса йўқ,тугаган.\nБир бало қилиб сайловдан ўтиб олса,уёғи кетовради,эски хаммом эски тос бўлиб.\nЎзбекистон янгиликлари » Жамият » Сирдарёда ҳоким ўринбосари пора билан қўлга тушди


Фожианинг асл сабаби “қора қути”дами?\nКеча Москва шаҳридан Оренбург вилояти Орск шаҳрида парвоз қилган “Ан-148” русумидаги йўловчи самолёти ҳалокатга учради. “Саратов авиалиниялари” авиакомпаниясига тегишли мазкур транспорт воситаси ҳавога кўтарилгандан сўнг етти дақиқа ўтиб қулаб тушган. Унинг бортидаги 65 йўловчи ва олти нафар экипаж аъзоларининг барчаси ҳалок бўлган. Бу ҳақда “Мир24” канали хабар берди.\nХабарларга кўра, самолёт самога кўтарилгандан бир неча дақиқа ўтиб радар экранидан йўқолиб қолган. Унинг қолдиқлари Москва вилояти Раменск тумани ҳудудидан топилган.\nАйни пайтгача ушбу фожианинг аниқ сабаблари маълум эмас. Тахминларга кўра, ноқулай об-ҳаво, экипаж хатоси, шунингдек, техник носозлик бахтсиз ҳодисани келтириб чиқарган бўлишим мумкин. Лекин воқеа пайтида мураккаб об-ҳаво шароити кузатилмаган. Охирги хабарларга кўра, ушбу учувчи тажрибали, самолёт эса янги бўлган.\nУшбу мамлакат ҳукумати фармойиши билан “Ан-148” самолёти ҳалокати оқибатларини бартараф этиш, фожиа сабабини аниқлаш юзасидан комиссия тузилган. Унинг аъзолари ҳодиса жойида иш олиб бораяпти. Лайнернинг “қора қутиси” топилган.\nМазкур рукндаги бошқа мақолалар: « КХДР етакчиси Жанубий Корея Президентини КХДРга таклиф этди\tМуҳаммад Алининг иқрори: Унга чемпионликдан кўра буюкроқ мартаба нима эди? »


Совғага “Нексия” ва “Спарк” қўйилган Мўйноқ Раллиси якунланди ФОТОГАЛЕРЕЯ / Olamsport.com\n07 май 09:56\nСовғага “Нексия” ва “Спарк” қўйилган Мўйноқ Раллиси якунланди ФОТОГАЛЕРЕЯ\nТеглар : ҚорақалпоғистонРаллиМўйноқ\nҚорақалпоғистон Республикасининг Мўйноқ туманида 420 километрлик масофада ўтказилган ралли мусобақаси бўлиб ўтди.\nКеча илк бор ташкил этилган катта масштабдаги пойга мусобақасининг тантанали ёпилиш ҳамда тақдирлаш маросими ўтказилди. Пойганинг ёпилиш маросимида мусобақа ғолибларини Қорақалпоғистон Республикаси Жоқари Кенгеси раиси Ерниязов Муса Тажетдинович табриклади. Маданият вазирлиги томонидан концерт дастури ташкил этилди.\nИкки тоифада ўтказилган мусобақанинг ғолибларига “Президент совғаси” сифатида “Нексия” ҳамда “Спарк” автомобиллари топширилди. “А-8” тоифали, мотор сиғими 1600 см3 гача бўлган автомобиллар ўртасида жиззахлик Фурқат Ахрорқулов ғолиб бўлди ва “Спарк” машинасини қўлга киритди.\n“А-9” тоифали, мотор сиғими 2000 см3 гача бўлган автомобиллар пойгасида Андижон вилоятидан Сардор Хўжаев ғолиб бўлди ва “Нексия” автомашинасига эга чиқди. Иккинчи ва учинчи ўрин эгаларига мос равишда 15 ҳамда 7 миллион сўмдан пул мукофотлари топширилди.\nҚозоғистон чемпионатининг қачон давом эттирилиши маълум бўлди 0


5-умумтаълим мактабида туман халқ таълими бўлими мудири сайёр қабул ўтказди. Жисмоний ва юридик шахсларнинг мурожаатларини ўрганиш бўйича ташкил этилган тадбирда ўқитувчи ва ота-ота оналар, маҳалла фаоллари қатнашди.\n– Мактабда тўгараклар фаолиятини яхши йўлга қўйиш керак, – дейди Хитойпоён маҳалласида яшовчи Гулмурод Қувондиқов. – Айтайлик, чет тили тўгараклари бир кунга қўйилган. Набирам инглиз ва рус тилини баравар ўрганишни истайди. Айни вақтда бунинг имкони йўқ. Тушдан кейин кунлар қисқа. Агар икки кунга қўйилса, муаммо бўлмасди.\nБир қанча спорт тўгараклари ишламаётгани ҳам айтилди. Туман маркази узоқ бўлгани боис, қиш фаслида спорт мактабига қатнаш қийинлашади. Мактаб билан келишилган ҳолда, бадиий гимнастика, кураш, каратэ каби оммабоп спорт турлари бўйича машғулотларни 15-умумтаълим мактаби қошида ташкил этиш таклиф қилинди.\nЯнги мактаб формасини харид қилиш, ўқувчиларнинг ахлоқи, таълим-тарбиясида юзага келаётган муаммоларни бартараф этишга доир таклифлар билдирилди.


Ҳокимлар Янги йилни қандай нишонлайди? – Газета.uz\nҲокимлар Янги йилни қандай нишонлайди?\nАндижон ҳокими иш жойида, Сирдарё ҳокими навбатчи, Навоий, Самарқанд ва Қашқадарё ҳокимлари оила даврасида. Ўзбекистонда вилоят ҳокимлари Янги йил байрамини қандай кутиб олади?\n31 декабр 2020, 21:44 Сиёсат Жамият\nЎзбекистонда вилоят ҳокимлари янги йил байрамини қандай кутиб олади? «Халқ сўзи» нашри айрим вилоят ҳокимлардан бу саволларга жавоб олди.\nАндижон вилоятида корхона-ташкилот ва муассасалар раҳбарлари, жумладан, вилоят ҳокими Шуҳрат Абдураҳмонов Янги йилни ўз иш жойида кутиб олади.\nШуҳрат Абдураҳмонов вилоят раҳбарияти Андижон вилоятининг 3 млн 172 минг 116 нафар аҳолиси тинчлиги ва осойишталигига масъуллигини таъкидлайди.\nШуҳрат Абдураҳмонов. Фото: Абдулло Ёдгоров / «Газета.uz»\n«Халқимиз байрамни кўнгилдагидек нишонлаши учун ҳамма шароитни яратиш, байрам тадбирларини кўнгилдагидек ўтказишларини таъминлаш шу куннинг энг катта вазифасидир. Шу сабаб шу куни вилоятдаги барча раҳбарлар ўз иш жойларида бўлади ва Янги йилни хизмат фаолияти давомида кутиб оладилар. Биз учун вилоятимиз аҳолисининг тан-сиҳатликда, тинчлик-хотиржамликда ўтган ҳар бир сонияси катта байрамдир!», — дейди Андижон ҳокими.\nСирдарё вилояти ҳокими Ғофуржон Мирзаев Янги йил байрами куни ишхонада ўзи навбатчилик қилади. У бу ҳар йили такрорланадиган ҳолат эканлиги айтади.\nҒофуржон Мирзаев. Фото: Шуҳрат Латипов / «Газета.uz»\nҲокимнинг оиласи ва фарзандлари Янги йил киришидан олдин вилоятдаги Юрт байроғи майдонига келишади, Ғофуржон Мирзаев улар билан бирга майдонни айланиб, сайр қилади. Янги йил кириш вақти ҳоким бирров уйига кириб чиқади ва яна ишга қайтади.\nНавоий вилоят ҳокими Қобул Турсуновнинг ҳам байрам кунги иш тартиби одатий иш кунидек, тиғиз.\n«Биз ҳар йили ака-ука, опа-сингиллар соат тўққиздан ўтиб, туғилиб вояга етган ҳовлимизга йиғиламиз. Ота-онамизни байрам билан қутлаб, кейин тарқаламиз. Бугун ҳам шундай, ҳозир ҳожи бобони табриклаб, кейин уйга қайтаман. Янги йилни оиламиз, фарзандларимиз даврасида кутиб оламан.\nҚобул Турсунов. Фото: Шуҳрат Латипов / «Газета.uz»\nНавоийда ҳар йили 30 мингга яқин киши Янги йилни ўз иш ўринларида кутиб олишади. Улар иши узлуксиз ташкил этилган НКМК ва «Навоий азот», «Қизилқумцемент», «Навоий ИEС» АЖлари ишчи мутахассислари ҳамда соғлиқни сақлаш муассасалари ва тинчлик, осойишталигимиз посбонларидир. Янги йил киргач, мазкур корхона ва ташкилотлар раҳбарлари билан боғланиб, байрам билан қутлаш баҳонасида вазиятдан огоҳ бўламан. Уйда қолиш ёки қолмасликни вазиятга қараб белгилайман", дейди Қобул Турсунов.\nСамарқанд вилояти ҳокими Эркинжон Турдимов ҳам янги йил байрами куни одатда кун давомида иш жойида бўлишини айтган.\nСамарқанд ҳокими тунги вақтда шаҳарнинг турли бурчакларида ўрнатилган янги йил арчаларининг барчасига шахсан бориб, аҳолининг байрам кайфияти билан қизиқади. Шунингдек, бу жойларда фуқаролар хавфсизлигини таъминлаш ҳамда уларнинг пандемия қоидаларига риоя қилаётганлигини ўрганади.\nЭркинжон Турдимов. Фото: Шуҳрат Латипов / «Газета.uz»\nСамарқанд вилоят ҳокимлиги axборот хизматининг маълумот беришича, вилоят ҳокими байрамда кечки пайт оила даврасида бўлишга ҳам улгуради.\nҚашқадарё вилояти ҳокими Зойир Мирзаев Янги йил кириш дақиқаларида оиласи даврасида бўлишини маълум қилган.\nЗойир Мирзаев. Фото: Абдулло Ёдгоров / «Газета.uz»\n«Ҳар йили Мустақиллик, Наврўз ва Янги йил байрамларида президентимиз табрикларини оилавий эшитиш одат тусига кириб қолган. Бу ҳолат кўпчиликда кузатилса керак. Шундай экан, телефон орқали бўлса ҳам самарқандлик қариндошларни табриклаб, бироз Қарши шаҳридаги ўзгаришларни кўздан кечириб, айниқса, коммунал соҳада вилоятимизда муаммо чиқмаслигига амин бўлганимдан сўнг уйга ошиқаман», — дейди вилоят ҳокими.


Ўзбекистонда ўртача ойлик маош нега юқори эмас?\n11:03 / 04.07.2019\nЖаҳонда аҳолининг ўртача маоши қанча? Ривожланган давлатлар, жумладан Англияда 3461 доллар, АҚШда эса 4893 доллар бўлса, собиқ Совет давлати таркибида бўлган Литва фуқаролари ўртача 422 доллар маош олади.\nМДҲ давлатлари ичида Арманистон фуқаролари 386 доллар, Беларусь Республикасида эса 422 доллар ўртача ойлик маош тўланади. Ўзбекистонда бу кўрсаткич 225 долларни (қишлоқ хўжалиги ва қўшма корхоналар маош тўлаш статистикаси инобатга олинмаган) ташкил қилмоқда, дея ўз тадқиқот натижасини маълум қилди Эскендер Трушин.\nЖаҳон банки эксперти, иқтисодчи Эскендер Трушин қарийб икки йил давом этган тадқиқот ва изланишларидан сўнг, «Ўзбекистонда иқтисодий ўсиш ва иш ўрнини яратиш: кенг таҳлил» номли ҳисоботини эълон қилди.\nИқтисодчининг баён қилишича, давлатлардаги ўртача маошлар орасидаги фарқ ўша мамлакатлардаги меҳнат унумдорлиги билан ифодаланади.\n«Маош қандай қилиб ялпи ички маҳсулот кўрсаткичи билан боғлиқ бўлиши мумкин? Қуйидаги формула буни тушунтириб бера олади. Мана шунинг учун биз кўпроқ меҳнат унумдорлигига эътибор қаратишимиз лозим», — дейди у.\nЭскендер тадқиқот хулосасида киши бошига тўғри келаётган ЯИМ кўрсаткичи барқарор ривожланишнинг асосий омили сифатида кўрсатиб, янги иш ўрнини яратиш ва меҳнат унумдорлигини ошириш иқтисодий ўсишга туртки бўлишини билдирди.\n«Иш ўрнини яратиш маош олиш имкониятини беради, меҳнат унумдорлигини ошириш эса маошнинг кўпроқ бўлишини таъминлайди. Унумдорлик ошиши нафақат ЯИМ кўрсаткичига, балки рақобатбардошлик сифатига ҳам таъсир қилади. Масалан, ўзгармаган миқдордаги ресурслар билан кўпроқ маҳсулот ишлаб чиқариш товар таннархини тушириб, рақобатбардош қилади», — дея таъкидлади Трушин.\nШу туфайли ҳисоботда айнан иш ўрнини яратиш ва меҳнат унумдорлигига алоҳида эътибор қаратилган. 1996-2016 йиллар юқорида зикр этилган икки омил қай аҳволда бўлган?\n«Икки кўрсаткичнинг бир вақтда, бир маромда ўсиши жуда муҳим. Таҳлиллар далолат берадики, ўтган 20 йил ичида нефт-кимё, қурилиш, саноат, савдо ва ресторан хизмати, транспорт ва алоқа соҳаларида бу айни кутилгандек бўлди. Электроэнергетика, ёқилғи ва металлургия тармоқларида янги иш ўринлари пайдо бўлган, меҳнат унумдорлиги эса ўзгармаган. Бошқа соҳаларда, аксинча, меҳнат унумдорлиги ўсиши билан янги иш ўринлари камайди. Масалан, қишлоқ хўжалиги, енгил саноат, машинасозлик, озиқ-овқат саноатида шундай ҳолат кузатилди», — дейди Эскендер.\nТаъкидланишича, 20 йил давомида Ўзбекистон ЯИМ 5 фоизли ўсиш билан ҳар йили кўрсаткични яхшилаб боргани инобатга олинса, бу ривожланишнинг 91 фоизи меҳнат унумдорлигининг яхшиланиши билан боғлиқ эди.\n«Иқтисодий фаол ёхуд меҳнатга лаёқатли кишилар кўпайиши билан янги иш ўринларини яратиш суръати тенг бўлмади. 2004-2016 давр оралиғида ҳар йили фақат 280 мингга яқин янги иш ўрни пайдо бўлди. Бу кўрсаткич таълим муассасалари битирувчиларини бозорда иш билан таъминлашга етмасди, бошқа иш қидирувчилар ҳақида айтмасак ҳам бўлади. Ўзбекистондаги меҳнат бозорининг яна бир салбий тенденцияси — иш изловчининг тажрибасиз ва малакасиз эканлиги. Ёшлар ва аёллар ўртасида ишсизлик суръати баланд, иқтисодий турғун аҳолининг сони кўп», — дейди у.\nТрушиннинг таъкидича, 2004-2011 йилларда ўртача маошнинг ошиб бориши аҳоли бандлиги ва янги иш ўрни яратиш омилларига салбий таъсир кўрсатган. Бунда мавжуд солиқ ва бошқарув маъмурчилиги сабаб бўлиши мумкин.\nТожикистон Хитойдан қарз мажбуриятлари бўйича енгиллик тақдим этишни сўради\nЎзбекистон аҳолисининг деярли ярми ижтимоий ҳимоя билан таъминланмаган — халқаро ташкилотлар ҳисоботи\n23:49 / 10.08.2020\nЖаҳон банки коронавирусга қарши курашга 160 миллиард долларгача маблағ ажратади\n07:52 / 24.07.2020


Мадина Ниғматуллаева илк бор ота-онасининг суратини эълон қилди — фото - ShouBiz.uz\nМедиа 19:27 | 5.6.22\nМадина Ниғматуллаева илк бор ота-онасининг суратини эълон қилди — фото\nАктриса уларни тўйига 25 йил бўлгани муносабати билан табриклаган\n«Jurnalist» сериали орқали танилган актриса Мадина Ниғматуллаева Instagram саҳифасида илк бор ота-онасининг суратини эълон қилди.\nУ ота-онасининг ресторанлардан бирида ўтирган суратини эълон қилган. Актриса сурат остида уларни биргаликда кечирган 25 йиллик ҳаёти билан табриклаган. «Кумуш никоҳ муборак бўлсин» деб ёзади Мадина Ниғматуллаева.\nМадина Ниғматуллаева 8 апрель куни она бўлганди. У бу ҳақда ўз Instagram саҳифасида маълум қилган. Шунингдек, унинг умр йўлдоши Маҳмуд Турсунов ҳам бу ҳақда маълум қилиб, «хуш келибсан, маликам», дея ёзиб қолдирган. Уларни кўплаб санъат вакиллари фарзанд билан табриклаган.\nАктриса Мадина Ниғматуллаева қизига қандай исм қўйганини маълум қилганди. Мадина Ниғматуллаева видеода қизининг уй жиҳозлари ва кийимларини кўрсатган. У ерда бир қанча ўйинчоқларини ҳам кўриш мумкин. Шунингдек, видео охирида актриса қизининг юзи беркитилган ҳолдаги суратини ҳам жойлаб, «Менинг Бибишам», дея ёзиб қўйган. У қизига Бибинисо деб исм қўйган.\nАввалроқ Маҳмуд Турсунов ўз Instagram саҳифасида турмуш ўртоғи ва қизи билан туғруқхонадан чиқаётгани акс этган сурат жойлаганди.


20 март куни Ўзбекистонда қандай об-ҳаво кутилмоқда? - Zamin.uz\n15:16 / 19 марта 2020\n«Ўзгидромет» Ўзбекистонда 20 март, жума куни кутилаётган об-ҳаво маълумотини эълон қилди.\nТошкент шаҳрида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 10-12 даража илиқ, кундузи 24-26 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 8-13 даража, кундузи 15-20 даража илиқ бўлади.\nБухоро ва Навоий вилоятида ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.\nТошкент, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ, баъзи жойларда 25-27 даража илиққача бўлади.\nСамарқанд вилоятида ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.\nҚашқадарё вилоятида ҳаво ўзгариб туради, баъзи жойларда ёмғир ёғади. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.\nСурхондарё вилоятида ҳаво ўзгариб туради, бироз ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 7-12 даража илиқ, кундузи 21-26 даража иссиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ёмғир ёғади, кучли бўлиши мумкин. Қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10 даража, кундузи 15-20 даража илиқ бўлади.


Шуҳрат Абдураҳмонов уч аёлни 15 суткага қаматгани ҳақидаги аудио икки йил аввал ёзиб олинганлиги айтилди – euroasia.me\nШуҳрат Абдураҳмонов уч аёлни 15 суткага қаматгани ҳақидаги аудио икки йил аввал ёзиб олинганлиги айтилди\nPosted on 14.11.2020, 16:26 by muxtor\nҚайд этилишича, аудиоёзувда Андижон вилояти ҳокимининг билдирган фикри барча ОАВ вакилларига эмас, аксинча айрим нохолис ОАВ ходимларига нисбатан айтилганлигини билиш мумкин.\nИнтернетда Андижон вилояти ҳокими Шуҳрат Абдураҳмонов марҳаматлик уч аёлни 15 суткага қаматгани ҳақида гапиргани тарқалган аудиоёзув бўйича вилоят ҳокимлиги матбуот хизмати расмий муносабат билдирди.\nУнда айтилишича, аудиоёзув Андижон вилояти ҳокими Ш.Абдураҳмоновга тегишли эканлиги, аммо ушбу аудиоёзув бундан икки йил муқаддам ёзиб олинганлиги маълум бўлган.\n“Бундан ташқари аудиоёзувда вилоят ҳокимининг билдирган фикрида барча ОАВ вакилларига эмас, аксинча айрим нохолис ОАВ ходимларига нисбатан айтилганлигини билиш мумкин.\nЖумладан, ўтган давр мобайнида ОАВ вакиллари билан шахсан вилоят ҳокимининг иштирокида 20 дан зиёд очиқ мулоқотлар, брифинглар, пресс турлар ҳамда матбуот анжуманлари ўтказилди.\nШунингдек вилоят ҳокимлиги республикамизда фаолият олиб бораётган барча ОАВ вакиллари билан доимий равишда Андижон вилояти ижтимоий-иқтисодий ҳамда сиёсий янгиликларни ёритиб боришда ҳамкорликни йўлга қўйган”, дейилади расмий муносабатда.\nАммо расмий муносабатда вилоят ҳокими бу гапларни айнан қачон, қаерда ва нима учун айтгани, хусусан Марҳамат туманидан бўлган уч нафар аёл ҳоким топшириғи билан 15 суткага «тиқиб қўйилгани»га изоҳ берилмаган.\nЭслатиб ўтамиз, Интернетда Андижон вилояти ҳокими Шуҳрат Абдураҳмонов унга «сассиқ гапирган» марҳаматлик уч аёлни 15 суткага қаматгани ҳақида гапирган аудио тарқалди. Аудиода ҳоким журналистлар ҳақида ҳам фикр билдирган.\nPosted in Ўзбекистон, Янгиликлар\nМакрон қанчалик чиранмасин, мусулмонлар сони ошиб бораяпди!\nБерлинда чеченлар билан араблар жиққа мушт!


Бир жойга йиғилишга жуда шошиб кетаётгандим. Йўл юзида қўл кўтардим. Оппоқ “Ласетти” тўхтади. Пулини келишмай ўтириб олдим… - Йўлда кетарканмиз фикру хаёлим мажлисга кечикмаслик. Бироз юргач радиодан эшитилаётган сокин мусиқа тинчлантира бошлади.…Насиб қилган вақтда етиб бораманда….\n-Машина ичига разм сола бошладим. Дид билан безатилган, кўриниб турардики хайдовчи йигит унга қаттиқ эътибор беради. Кўзим олд ойнанинг бурчагига бириктирилган суратга тушди. Оппоқ рўмолдаги юзлари нурли онахон сурати эди… - Онангизми? - чидолмай сўрадим.\n-Ха - деди йигит.\n-Узрку, хаётмилар…? - Худога шукр, нега қизиқдиз…? - Ўзим шундай, узр… - Бироз сукунатдан кейин йигитнинг ўзи гап бошлади: - Биласизми, кўпчилик қизиқади нега суратни ёпиштирдинг деб… - Икки сабаби бор… - Бири - катта тезликни яхши кўраман. Машина кам йўлга тушиб қолсам оёғим беихтиёр газни босади қаттиқроқ. Онамнинг суратларига кўзим тушгач эса тезликни камайтираман… - Битта ўғилман, манга бир нарса бўлса онам ғамни кўтара олмайди деб қўрқаман… - Унинг гапларида жон бор эди. “Тўғри” дедимку ўйланиб қолдим - барча тез юрадиганлар шундай қилса бўларкан деб.\n-Кечирасиз ука, иккинчи сабабини айтмадингиз?- деб сўрадим.\n-Иккинчиси ва асосийси - онам доим кўз олдимда. Кўчадаги ишлар, ташвишлардан сиқилиб кетсам уларнинг юзларини кўриб барчасини орқага ташлайман… - Онам суратини куни билан кўрсам хам қаттиқ соғинаман барибир. Уйга шошиламан. Пешонамдан ўпиб кутиб олишларини тасаввур қилсам ишларимни янаям тезроқ битиришга уринаман… - Соғинсез тез-тез телефон хам қилиб турасизми? - Албатта. Икики соатдан ортиқ овозларини эшитмасам ўзимни қўярга жой тополмайман.\n-Яхши… - Ичимда эса “Мақтанчоқ эканми, гўёки бошқалар онасини яхши кўрмайди” - деган хаёл келди. Ўйлай бошладим, у билан ўзимни беихтиёр солиштириб. Онамнинг расмлари йўқ ёнимда. Телефонимда папкалар ичида чанг босиб ётганини айтмаганда. Уйга хам бу йигитдек шошмайман. Телефонда эса… - Шу пайт унга қўнғироқ бўлди. Мендан узр сўраб машинани четга олди. Узоқ гаплашгани йўқ, лекин шу қисқа вақт ичида “Онажон”, “Лаббай”, “Хўп бўлади” каби сўзларни ишлатар, жуда хушмуомила бўлиб гапирарди… - Унга разм сола бошладим. Телефонда гаплашяптику хар сафар “Хўп бўлади” деганда эгилиб кетай деяпти, гўёки онаси қаршисида тургандек. Кўзларида эса қувончни кўрса бўларди. Худди ёш болакай онасига талпингандаги қувончдек. Фарқи шунда эдики ёнимда ёш бола эмас, кап-катта йигит ўтирар эди… - У болаликдаги ўша мехрни сақлаб қолган эди. Унга хавасим келарди. Агар бу йигитни онамлар кўрганларида эди - унинг онасига уларнинг хам хаваслари келиши аниқ эди. Ёки мендан қаттиқ ўксинардилар, шу йигитчалик эътиборли бўлмаганим учун… - Негадир ичимдан бир аччиқ нарса тошиб кела бошлади. Овозим бўғилиб, хиқилдоғимга келиб тақалди. Манзилга қандай етиб борганимни билмайман. Мажлисга хам нинани устида ўтиргандек бўлдим. Тушлик пайти эса уйга шошдим, қўлимда онам севган гуллардан гулдаста. Уйга яқинлашганим сайин кайфиятим кўтарила бошлади. Мен жуда хурсанд эдим, онамни эса қанчалик севинишларини ўйлаб юзимда табассум билан эшик қўнғироғини чалдим… - Ассалому алайкум онажон.\n-Ваалейкум ассалом. Тинчликми, бу пайтда келмасдинг-ку? - хавотир олиб сўрадилар.\n-Орқамда яшириб турган гулдастани узатдим.\n-Сизни жуда соғиниб кетдим ОНАЖОН\nBoshqalar 523 onamning kozim ibratli hikoya\nИмтихон… (аччиқ ҳақиқат)111\nБино абитуриентларнинг ота-онаси, ўқитувчиси ва яна бошқа эркак-аёллар билан тўла эди. Гап-сўз, шовқин…тартиб йўқ. Ҳужжат топшириш учун келган Абдуллоҳ в... kabutar va ikki do'st90\nBir bor ekan bir yõq ekan bir Jasur isimli bola bõlgan ekan, uni Qosim isimli dõsti bõlgan ekan, ular doyim birga yurishar, maktabda...


Ички ишлар ходимларнинг пахта теримига жўнатилишига қарши «норозилик намойиши» ўрганилмоқда – Газета.uz\nФото: Vodiybozor / Telegram\nИчки ишлар ходимларнинг пахта теримига жўнатилишига қарши «норозилик намойиши» ўрганилмоқда\nИИВ малака ошириш курси тингловчиларининг пахта теримига олиб чиқилишига қарши «норозилик намойиши» бўйича изоҳ берди. Видеода ёш ходимлар овқатланиш учун ойликларидан 800 минг сўмдан олиб қолинганидан шикоят қилади.\nLotinchada 3 октябр 2019, 09:53 Жамият\nЎзбекистон Ички ишлар вазирлиги ходимларни бошланғич тайёрлаш ва малака ошириш марказларининг тингловчилари пахта йиғим-теримига жалб этилиши ҳақидаги хабарларни рад этди.\nИжтимоий тармоқларда тарқалган видеоёзувда формадаги ўнлаб ёш ходимлар — марказ тинглоқчиларининг: «Пахтага чиқмаймиз!» деб бақираётгани тасвирланган.\nMover.uz орқали кўриш\nКадр ортидаги овозда ходимлар бир ойлик дастлабки тайёрлов курсига жўнатилгани, бироқ икки ой мажбурий пахта теримига олиб кетилаётганини маълум қилади. Шунингдек, улар маошидан 800 минг сўмдан овқатланиш харажатлари ушлаб қолинаётгани, уларнинг барчаси оилали экани таъкидланади.\nИИВ мазкур видеолавҳалар ўқув марказларига жорий йилнинг 11 сентябридан бошлаб, бир ойлик малака ошириш ўқув йиғинига келган айрим тингловчилар томонидан тасвирга олиниб, тарқатилганини хабар қилди.\n«Ушбу қисқа муддатли ўқув йиғинларида таҳсил олаётган тингловчиларни пахта йиғим-теримига жалб этиш бўйича бирон-бир топшириқ берилмаган, бугунги кунда барча тингловчилар билан режалаштирилган ўқув машғулотлари олиб борилмоқда. Машғулотлар 11 октябргача давом этиб, шундан сўнг тингловчилар тегишли вилоятларга ўз хизмат жойларига қайтариб юборилади», — дея маълум қилди ИИВ.\nВазирликнинг аниқлик киритишича, тарқатилган видеолавҳаларда тингловчилар ўқув масканлари ҳудудида эканлиги ва пахта терими билан боғлиқ бўлган ҳеч қандай ҳолатлар акс эттирилмаганлиги кўриниб турибди. Бундан ташқари, ушбу лавҳалар айрим тингловчиларнинг асосланмаган фикрларига кўра атайин тайёрланиб, ички ишлар органларини обрўсизлантириш, ходимлар шаънига путур етказиш мақсадида ижтимоий тармоқларга жойлаштирилганини англаш қийин эмас, дейилади баёнотда.\nАйни пайтда ўқув марказларида юқорида қайд этилган ҳолатлар бўйича ички суриштирув ишлари ўтказилмоқда, дея хабар қилди ИИВ.\n«Ички ишлар органлари ходимлари учун ҳар қандай ҳолатда ўз қасамёдига содиқ қолган ҳолда, энг аввало, эл-юрт равнақи йўлида хизмат қилиш олий бурч ҳисобланади», — дейилади хабарда.\nАйни пайтнинг ўзида, баёнотда қайд этилишича, бугунги кунда ички ишлар органлари ходимлари бошқа тадбирлар қаторида пахта йиғим-терим мавсумида жамоат тартибини сақлаш, пахта ҳосилининг нес-нобуд бўлиши ва талон-торож қилинишининг олдини олиш, теримга жалб этилган ҳашарчиларни ташиш вақтида хавфсизликни таъминлаш ва бошқа оммавий тадбирларда амалдаги низом ва буйруқлар асосида фаол иштирок этмоқдалар.\n3 октябр 2019, 12:54\nЁ ёш ички ишлар ходимрлари ёлгон гапираяпти, олган видео тасвирлари ёлгон ёки ички ишлар мотбуот хизмати ходимлари ёлгон информация таркатаяпти. Хар бирини виждонига хавола…


Байрам Айтмурод. Қўноқ (ҳикоя) | www.ziyouz.uz\nБош саҳифа Ўзбек насри онлайн антологиясиБайрам Айтмурод (1986)Байрам Айтмурод. Қўноқ (ҳикоя)\n– Азамат, қўй шуни, нима биринчи марта кўриб турибсанми? – деди Сардор. – Нишон, сенам тилингни тий. Оғзим бор, деб ҳар балони лақиллайверма. Хуллас, нима қиламиз?\n– Кетиб қолмаганмикан? – тараддудланди Азамат.\n– Менга қаранглар, сизлар ростдан олиб келмоқчимисизлар? – деди Нишон. – У сен айтгандай ўғрими, тўғрими, биз билмаймиз-ку. Шантажчидир балки? Олиб келганингдан кейин, беш минутга қолмай дод-войни солиб, ҳаммани оёққа турғазса-чи? Бутун маҳаллага шарманда бўламиз-ку. Ўзи ижарада аранг судралиб юрибмиз. Бу ердан ҳам бадарға қилишмасин, тағин.\nАёл боласи билан шаҳарга – ота уйига, инисининг тўйига борди. Қайнонаси тўшак тортиб ётибди, эри ўрим-йиғимда. Она-бола тўйни тарқатиб, иккинчи куни пешиндан сўнг йўлга тушди. Эридан уч-тўрт кунга рухсат олиб келган бўлса-да, жувон уйда қолган қайнонасини, рўзғорни ўйлаб, ота-онаси, қариндош-уруғининг гапини писанд қилмай, “Кетмасам бўлмайди”, деб туриб олди. Ўзи, шаҳар билан туманнинг ораси яқин, автобусда бирпаслик йўл. Аксига олиб, йўлда автобус бузилди ва улар туманнинг ўзига кун ботганда зўрға кириб борди. Бу ёғи қишлоққача яна пою пиёда анча юриш керак. Туманда қолай деса, на таниши, на қариндоши бор…\nДаланинг ярмига ҳам етмасдан яқин атрофда шоқол улиди. Она чўчиб тушди, ўғлининг қўлидан маҳкам тутди. Бола пиқиллаб йиғлай бошлади. Тўқайзор томондаги саслар ҳам кучайиб, худди буталар орасидан баҳайбат ҳайвон чиқа солиб, ҳамла қиладигандек иккиси ҳам жойида серрайиб қолди. Она дарров ўзига келиб, қўлига узун таёқ олди. “Қўрқма болам, мен борман, секин юравер” – унинг овози қалтирарди.\n– Киринглар, кираверинглар, нега ийманасан, болам? – деди кампир остонадан ичкарига бошларкан. – Келинглар-чи, қани. Вой, қулуним-ов, музлаб қолибсан-ку.\n– Ҳа, қишлоғимизда ким касал бўлса, энамнинг олдига чопиб келаверади.\n– Ўзи-ку, учга ўқийсан, деб устимдан куляпти, – деди Ғайрат попуги пасайиб.\n← Аввалги Аввалги Абдулла Орипов. Танланган асарлар. 8-жилд: Шеърлар\nКейинги → Кейинги: Суҳроб Сипеҳрий (1928-1981)


Ustaz Joli - ТАТУ НӨКИС ФИЛИАЛЫ КОМАНДАСЫ ЖЕҢИМПАЗ\nУсы жылдың 17-18-ноябрь күнлери Ташкент қаласында ВЕНКОН компаниясы тәрепинен программаластырыў бойынша «Vencon code Invent» чемпионатының Өзбекстан Республикасы басқышы болып өтти. Өткерилген жарыс ҳәм оның өзине тән өзгешеликлери ҳаққында ТАТУ Нөкис филиалының оқытыўшысы Азизбек Қадыров пенен сәўбетлескен едик. –Устаз өткерилген жарыс ҳаққында айтып өтсеңиз? –Бүгинги күнде тек Өзбекстанда ғана емес, пүткил дүнья жүзинде информациялық технологиялар, олардың заманагөй әўладларын жаратыў ҳәм турмысымызға енгизиў мәселеси күн тәртибиндеги әҳмийетли мәселелердиң бири болмақта. Солай екен, бул жарыстың шөлкемлестирилиўи дежоқарыдағы пикиримиздиң дәлили.\nЖарысты жәрия етиўден-ақ, филиалымыздағы бир қатар талантлы, билимли студент жаслар менен биргеликте таярлық жумысларын баслап жибердик.\nДүнья көлеминде үлкен әҳмийетке ийе болған программаластырыў бойынша «Vencon code Invent» чемпионаты Ташкентте болып өтип, буған Өзбекстан Республикасының жоқары оқыў орынларынан бирнеше командалар, сондай-ақ, профессионал ҳәм ҳәўескер программистлер қатнасты.\nБул чемпионатта шөлкемлестириўшилер тәрепинен социал тармақлардың мағлыўматларынан пайдаланған ҳалда интеллектуал анализ етиўиниң программалы тийкарларын жаратыў ўазыйпасы берилди. Биз бул ўазыйпаны 24 саат даўамында өз жойбарымызда ислеп шықтық. Жарыс жуўмағы бойынша Ташкент хабар технологиялары университетиниң Нөкис филиалы командасы жеңимпаз деп табылып, бизиң студент-жасларымыз 1-орынды ийелеўге миясар болды. Биз буннан\nүлкен қуўанышқа ийе болдық. –Бул чемпионатта студентлеримиздиң табыслар дереги неде деп ойлайсыз?\n–Жарысқа филиалымыздың 3-курс студентлери Б.Турумбетов, А.Ембергенов ҳәм А.Нурахимовлар қатнасқан болса, негизинен бул чемпионатқа филиалымыздың онлап, жүзлеп студентлердиң мийнетлери тийкарында ерисилди. Себеби, ҳәр күни таярлықлар барысында\nсол студентлер бирин-бири толықтырып, бир мақсет жолында биригип, филиалымыз командасы ушын тынымсыз мийнет етти. Сондай-ақ, бул оқыў дәргайында студент жаслардың сабақтан кей-\nинги бос ўақытларын мазмунлы өткериў, яғный, пән дөгереклери, клублар\nҳәм дөретиўши жәмәәтлердиң үлгили жумысларының нәтийжеси деп билемен. Шәкиртлерим менен биргеликте еткен ҳәрекетлеримиз зая кетпеди ҳәм жеңимпаз болдық.\n–Келешектеги мақсет ҳәм режелериңиз ҳаққында айтып өтсеңиз?\n–Бүгинги күнде биз, илим, пән, инновация ҳәм информациялық технологиялардың тез пәт пенен раўажланып атырған бир дәўирде жасап атырмыз. Ҳүрметли Президентимиз ҳәзирги дәўирде ислеп шығарыўда ҳәм сана-атта хабар технология қәнигелериниң қаншелли дәрежеде әҳмийетли орын тутатуғынлығы, сондай-ақ, бул бағдарда жетик кадрлардың жетиспейтуғынлығын айтып өткен еди. Солай екен, биз, ТАТУ Нөкис филиалы профессор-оқытыўшылары студентлеримиздиң билимин және де тереңлестиремиз, олар менен бирге тығыз\nислесемиз. Филиалымызда илимли, билимли жаслар көпшиликти қурайды. Солай екен, келеси ўақытлары биз тек Өзбекстан көлеминде ғана емес, жәҳән көлеминдеги жарысларға қатнасып,\nжоқары нәтийжелерге ерисиўди алдымызға мақсет етип қойғанбыз. Мазмунлы сәўбетиңиз ушын рахмет.\nТашкент хабар технологиялары\nуниверситети Нөкис филиалының


28 июнь куни Ўзбекистонда қандай об-ҳаво кутилмоқда?\n20:20 / 27.06.2019\n«Ўзгидромет» 28 июнь куни кутиладиган об-ҳаво маълумотини эълон қилди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 22-24°, кундузи 35-37° бўлади.\nҚорақалпоғистон, Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 20-25°, кундузи 35-40° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 22-27°, кундузи 35-40° бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24°, кундузи 35-40° бўлади.\nҚашқадарё, Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 20-25°, кундузи 35-40°, баъзи жойларда 42° гача бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 19-24°, кундузи 34-39° бўлади.\nТоғли ҳудудларда ҳаво ўзгариб туради, айрим жойларда қисқа муддатли ёмғир ёғади, момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 14-19°, кундузи 25-30° бўлади.\n12:01 / 13.11.2019\n12:58 / 12.11.2019\n13:17 / 11.11.2019


«Келишмовчиликлар бўлган. Одилбойнинг йигитлари Кападзе орқали мени чақиртиришган» — Гейнрих «Бунёдкор» билан дербилар ҳақида\n«Пахтакор» клуби ва Ўзбекистон миллий жамоаси собиқ ҳужумчиси Александр Гейнрих Tribuna.uz суҳбатда «Бунёдкор»га қарши дербилар ҳамда ўша вақтдаги «қалдирғочлар» хўжайини Миродил Жалолов (Одилбой) билан юзага келган келишмовчиликлар ҳақида гапирди.\n«Бунёдкор»га ўтмаганим? Пулдан муҳимроқ нарсалар бор»\n– Футболчининг фаолияти жуда қисқа. Ҳамма қўлидан келганча кўпроқ пул топиб, келажагини таъминлаб олишга ҳаракат қилади. Мен ҳеч кимни муҳокама қилмайман, ҳамманинг ўз йўли, ўз ҳақиқатлари бор. Кимдир пул учун кетгандир, кимдир Ривалдо билан ўйнагани боргандир, яна кимдир Сколаридан ниманидир ўрганмоқчи бўлгандир. Мен шу йўлни танладим. Эслаб кўринг, бизнинг дербилар қандай шиддатли кечарди. Шундай экан, мен бу ҳиссиётни ҳеч қандай пулга алишмайман. 2007 йилдаги ўйинни эслайсизми, қанчалик кескин учрашув бўлганди. Бир-биримиз билан уришиб кетгандик.\nОдилбойнинг йигитлари таҳдид қилишгани ҳақидаги гаплар?\n– 2008 йил «Бунёдкор»га қарши дербидан сўнг таҳдидлар бўлган? Бу гап-сўзлар қаердан чиққанини билмайман. Баъзи воқеалар бор, улар ҳақида гапиришни ўзим истамайман. Бу эркакчиликка тўғри келмайди, деб ўйлайман. Ҳеч кимни хафа қилиб қўйишни хоҳламайман.\nҲа, бизда оз-моз муаммолар, келишмовчиликлар бўлган. Лекин иш қўл кўтариш, қурол ўқталиш кабиларгача етиб бормаган. Қўнғироқ бўлган: Копа (Темур Кападзе) мен билан гаплашиб олишмоқчилигини айтган.\nУлар пенальтини ноҳақ ишлаб олганим, симуляция ишлатганимни айтиб, мени айблашди. Лекин ҳозир ўша вазиятни интернетдан кўрсангиз, ростдан ҳам пенальти борлигини кўрасиз. Чунки Бугало менга оёғи билан урилган, кейинроқ унинг ўзини захирага олиш керак бўлган, чунки ўша вазиятда жароҳат олганди. Бор гап шу, лекин ким менга тушунтириб беради, бунинг нимасидан хафа бўлиш керак, ахир бу футбол-ку! Уларга нимани ҳам тушунтириб бўларди. Асаблар таранг ҳолатда туришарди. Бу воқеа биринчи давранинг охирида содир бўлганди. Эртасига мен Москвага, уйимга учиб кетдим.\nТанаффусдан қайтганимиздан сўнг, йиғилиш ўтказдик, унда ҳеч нарсадан қўрқмаслигимиз, ҳаммаси жойидалиги айтилди.


Ибраҳимович фаолиятидаги юбилей голни ҳам акробатик услубда урди (видео) - Zamin.uz\n13:53 / 16.09.2018\nИбраҳимович фаолиятидаги юбилей голни ҳам акробатик услубда урди (видео)\n«Лос-Анжелес Гэлакси» MLS чемпионати доирасида «Торонто»га ютқазди. Торонтодаги «BMO Филд» стадионида кечган учрашув мезбонларнинг 5:3 ҳисобидаги ғалабаси билан тугади.\n«Гэлакси»нинг голларидан бирига Златан Ибраҳимович муаллифлик қилди. Биринчи бўлим охирида ушбу 36 ёшли швециялик форвард Хонатан дос Сантоснинг зарбасини ақл бовар қилмас услубда дарвоза тўрига жойлади.\nБу гол ушбу форвард учун фаолиятидаги 500-гол бўлди. Айни вақтда футболчилик фаолиятини давом эттираётганлар орасида фақат икки футболчи шундай натижага эришганди. Шу вақтгача 500 голлик нуқтани фақат Криштиану Роналду ва Лионель Месси забт этишганди.\nИбраҳимович MLS чемпионатининг жорий мавсумида 22 учрашувда майдонга тушиб, 17 та гол урди.\nИбраҳимович «Лос-Анжелес Гэлакси»га шу йил мартида «Манчестер Юнайтед»дан келганди. У турли йилларда ўз голларини «Мальмё» (18), «Аякс» (48), «Ювентус» (26), «Интер» (66), «Барселона» (22), «Милан» (56), «Пари Сен-Жермен» (156) ва «МЮ» (29) клубларида урган. У 2001 йилдан 2016 йилгача Швеция терма жамоаси либосида халқаро майдонларда ҳаракат қилган ва 62 голга муаллифлик қилган.\n[media=https://instagram.com/p/BnxblxanLCf/?utm_source=ig_embed] “Замин” янгиликларини “Одноклассники”да кузатиб боринг\n28-12-2019, 07:43, Спорт\n22-07-2018, 23:16, Спорт\nИбраҳимович рақибини ургани учун майдондан четлатилди (видео)\n22-05-2018, 14:53, Спорт\nИбраҳимович АПЛда рекорд ўрнатди\n6-02-2017, 11:42, Спорт\nЗлатан Ибраҳимович 2016 йилда 48 та гол урди\n18-12-2016, 16:37, Спорт


Ёшларимиз олдидаги бурчимиз\nАллоҳнинг ўзи яратган бандаларига берган неъматлари ниҳоятда кўп. Бу неъматларни санаб адоғига етиб бўлмайди. Шудардан бири тинчлик-осойишталик, хотиржам яшашдир. Бусиз ҳаётнинг завқи, файзи йўқ. Аллоҳнинг инояти истиқлол шарофати туфайли халқимиз мана шундай осуда яшамоқда. Лекин, биз кундалик радио, телевидения, интернет сайтлари ёки ижтимоий тармоқларда тарқатилаётган хабарларда жаҳоннинг кўпгина давлат ва мамлакатларида нотинчлик, бузғунчилик, табиий офатлар содир бўлаётганига гувоҳ бўлмоқдамиз. Албатта, қабиҳ ишлар, қўпорувчилик содир этилаётган жойларда халқ қийналмоқда. Уй-жойидан ватанидан жидо бўлиб, оғир аҳволда кун кечираётир.\nХўш юқоридаги бузғунчилик, зўрозонлик, қўпорувчилик, нотинчликнинг сабаби нима, кимларнинг бунда “қўли” бор? Албатта, оддий халқнинг эмас. Мол-дунё ҳирсига тушган, тинч-осойишта яшаб, мамлакатини гуллаб-яшнашига интилаётган халқларнинг тараққиёти юксалишини кўра олмайдиган ёвуз кучлар, соф ислом динини ниқоб қилиб олган террорчи гуруҳлар содир этмоқда. Уларнинг нияти халқ орасига нифоқ солиб шу давлат ривожини издан чиқаришдир. Шу боис ҳар биримиз тинч-хотиржам яшаш учун ўз уйимизни, оиламизни ҳимоя қилишимиз лозим. Айниқса ёшларимизни бу бало қазодан сақлашимиз ҳам фарз ҳам қарз.\nПайғамбаримиз Расулуллоҳ соллаллоҳу алайҳи васаллам “Ҳар бирингиз раҳбарсиз ва қўл остингиздагилар ҳақида масъулсиз” деб такидлаганларидек, ота-оналар, қолаверса, ёшлар талим-тарбияси билан шуғулланишга мутасадди бўлган кишилар бу ишга жавобгар эканликларини қалбдан ҳис қилмоқлари лозим. Фарзанд Аллоҳ таоло томонидан ато этилган улуғ неъмат ва ота – онага берилган катта омонатдир. Умар ибн Хаттоб розияллоҳу анҳуга фарзанд туғулгани хабари берилганда “Фарзанд бир райҳонки мен уни ҳидлайман, у яқинда менга яхшилик қилувчи дўст ёки зарарли душманга айланади” деб айтган эканлар.\nЁшларимизнинг яхшилик қилувчи фарзанд бўлишларии учун уларни тарбиялашда имон-эътиқод ва она ватанга садоқат масаласи муҳим ўрин эгаллайди. Шунинг учун тарбия бериш ўта нозик ҳисобланиб, у тўғри бўлса фарзанд камолга етиб, эл-юртга фойда келтиради.\nДинимизга ёд бўлган оқимлар дунёни бошқа жойлари каби юртимизда ҳам ўзларининг ғаразли мақсадларини амалга ошириш учун интилмоқда. Улар айрим ёшларнинг соддадиллиги, эътиқоди сустлигидан фойдаланиб, уларга моддий ва маънавий ёрдам кўрсатиш каби баҳоналар билан ўз тузоқларига илинтиришга ҳаракат қилишмоқда. Шу боис барчани ҳушёрликка, ҳар қандай ёт ғоя ва фирқаларга бефарқ бўлмасликка, мустақил она диёримиз халқига унинг тинч турмуши ва фаровонлигига таҳдид соладиган турли хавфлардан огоҳ бўлишга чақирмоғимиз керак. Биз шундай йўл тутамиз.\nЗайниддин ДУСТОВ – Каттақўрғон туман “Хўжа Абдураҳмон ота” жоме масжиди имом хатиби\nКиритилган вақти: 31/10/2019 13:25; Кўрилганлиги: 351\nМатериал манзили: http://sammuslim.uz/articles/actual/yoshlarimiz-oldidagi-burchimiz\nЧоп этилган вақт: 13/07/2020 10:30


Тожикистонда Каримов ҳақидаги китоблар пайдо бўлди\n26 сентябр 2021, Тошкент вақти: 09:10\nТожикистонда тарқатилаётган китобларнинг бири "Иуда-2" деб номаланади.\nТожикистонда Ўзбекистон Президенти Ислом Каримов ва оиласи "жиноятларини фош этувчи" "Дявол-2" (Шайтон-2) ва "Иуда-2" (Мунофиқ-2) номли китоблар тарқалмоқда.\nБу ҳақда мазкур китобларни ўзи кўрган Озодликнинг Душанбедаги мухбири Барот Юсуфий маълум қилди:\n- Қаерда нашр этилгани номаълум бўлган ушбу китоблар Тожикистонда ноқонуний тарзда одамларга тарқатилмоқда, дейди тожикистонлик журналист Юсуфий.\nКитоб муқовасида муаллиф номи келтирилмаган. Лекин китобдаги маълумотларнинг “Эрк” мухолифат партияси, Ўзбекистон Халқ ҳаракати ва шу ҳаракат раҳбари, шоир Муҳаммад Солиҳга оид Интернет саҳифаларидан кўчириб олингани айтилган.\nКитобнинг қанча тиражда чоп этилгани ва Тожикистонда қанчаси тарқатилгани ҳозирча номаълум.\n- Ҳар бири 100 саҳифадан иборат китобда Ўзбекистон раҳбари Каримов агрессор ва қаттол мустабид сифатида тилга олинади. У ва оиласи жиноятлари ҳақида сўз боради. Китобда Саддам Ҳусайн, Қаддафий, Чаушеску каби диктаторлар қаторида Каримов сурати ҳам келтирилган. Китобдаги маълумотлар Эрк партияси ва Муҳаммад Солиҳга оид сайтлардан олингани айтилган, дейди журналист Барот Юсуфий.\nМуҳаммад Солиҳнинг ўзи Озодлик билан суҳбатда бундай китоб чоп этилганидан бехабар эканини айтди.\n- Балки бизга хайрихоҳ бўлган одамлар тарафидан чиқарилган бўлиши мумкин. Каримовга қарши мухолиф фикрда бўлганлар фақат биз эмас ва фақат Ўзбекистонда ҳам эмас. Каримов бир диктатор сифатида бутун Марказий Осиё халқлари учун ҳам севилмаган бир шахсга айланган, дейди Ўзбекистон Халқ ҳаракати раиси Муҳаммад Солиҳ.\nКитобнинг рус тилида чоп этилгани ва у ерда тожик-ўзбек муносабатларига оид муаммоларнинг ҳам тилга олинганидан нашрнинг тожик ўқувчилари учун мўлжалланганини тахмин қилиш мумкин.\n- Китоблар тўлалигича рус тилида. У ерда Тожикистон ҳақида, Роғун станцияси атрофидаги можаролар, чегара муаммоси, Ислом Каримов ўз ҳатти-ҳаракати ва сиёсати билан икки қардош миллатни ажратиб қўйгани таъкидланади,- дейди Озодликнинг Душанбедаги мухбири Барот Юсуфий.\nАввалроқ, Интернетдаги YouTube порталида “Халқ фарёди ёки Иуда-2” (Иуда бу ерда Исо Пайғамбарни 30 пулга сотган Иуда Ҳаворийга ишора сифатида "мунофиқ" маъносида келади - таҳр) деб номланган филм ҳам пайдо бўлган эди. 54 дақиқалик филм муаллифлари Ўзбекистоннинг “отаси” Ислом Каримов оиласи давлатдан 13 миллиард АҚШ доллари миқдоридаги пулни ўмаргани ҳақида ҳикоя қилади.\nМуҳаммад Солиҳ бу филмга ҳам ўзи раҳбарлик қиладиган мухолифат партиясининг алоқаси йўқлигини айтади.\n- Бу филмни тайёрлаганларни ҳам биз билмаймиз, деди Солиҳ Озодлик билан суҳбатда.\n“Халқ Фарёди” номли филм мухолифатдаги Ўзбекистон Халқ ҳаракатининг баёнотларини ҳам чоп қилиб келадиган Туркистон ТВ мустақил видео портали томонидан ҳам эълон қилинган.\nҚамоқхонада ўлдирилган маҳбуснинг аёли экани айтилган қаҳрамоннинг ҳикоясига асосланган “Халқ фарёди” филмида президент Каримов ва унинг ҳукуматига қарши бир қатор жиддий айбловлар илгари сурилган.


Google Chrome ҳамон дунёдаги энг машҳур интернет-браузер\n18:10 / 04.07.2017\nДунёдаги энг машҳур браузерлар орасида биринчилик Google Chrome'га насиб этди. Бу ҳақида Neowin.net порталида хабар берилди.\nNetMarketShare ва StatCounter тадқиқот фирмалари ҳисоботларига кўра, Google браузери улуши бир йилда 10,84 фоизга ўсган. 2016 йилнинг июлида унинг улуши 48,56 фоизни ташкил қилган бўлса, 2017 йилнинг июнида эса 59,49 фоизгача ортган.\nInternet Explorer браузери аввалгидек, иккинчи ўринни эгаллади. Шундай бўлса-да, у ўз мавқеини анча бой берган. Унинг улуши 14,81 фоизга камайган. 2017 йилнинг июнида у бозорнинг учдан бир қисмини (31,65 фоизини) эгаллаган бўлса, шу йилнинг май ойида бу кўрсаткич 16,84 фоизгача пасайган.\nУчинчи ўринда Firefox браузери бўлиб, у ўз кўрсаткичларини 4,22 фоизга (7,8 дан 12,02 фоизга) оширган. Бошқа браузерлар орасида икки йилдан буён Windows 10 билан бирга етказилувчи Microsoft Edge бозорнинг тахминан 5 фоизини эгаллайди. Қолган 3,5 фоиз улуш — Safari браузерига тегишли.\nТаъкидлаш жоизки, ушбу статистик маълумот 20 минг (NetMarketShare) ва 2,5 миллион (StatCounter) сайт маълумотлари асосида олинган. Шу боис улар реал вазиятни тўлиқ ифодалай олмайди.


“Ўзбеккўмир” АЖ: Кўмир таъминотида муаммо бўлмайди\n18:28 / 02.11.2015\nЎзбекистон президентининг жорий йилнинг 7 июлдаги Республика иқтисодиёти ва ижтимоий тармоқларини 2015-2016 йиллар куз-қиш даврида барқарор ишлашга тайёрлашни таъминлаш комплекс чора-тадбирлари тўғрисидаги қарори ижроси доирасида Фарғона вилоятида ҳам куз-қиш мавсумига пухта тайёргарлик кўрилмоқда.\n“Ўзбеккўмир” акциядорлик жамияти Фарғона ҳудудий дистрибьюторлик маркази томонидан мониторинг ўтказилиб, ижтимоий соҳа объектлари ҳамда аҳоли эҳтиёжи ўрганилди. Куз-қиш даврида аҳоли ҳамда бюджет ташкилотларининг кўмир ва брикетга бўлган эҳтиёжини таъминлаш борасида кенг кўламли ишлар амалга оширилмоқда. Бугунги кунда вилоят миқёсида мавсум учун қарийб 200 минг тонна кўмир, 59 минг тонна кўмир брикети етказиб бериш ишлари олиб борилмоқда.\nЎзбекистон Республикаси Вазирлар Маҳкамасининг жорий йил 2 июлдаги “Республикада кўмир брикетлари ишлаб чиқариш ва сотишни комплекс ташкил этишга доир қўшимча чора-тадбирлар тўғрисида”ги қарори ижросини таъминлаш борасида вилоятда аниқ тадбирлар белгиланган.\nМарғилон шаҳрида “Муслим диёр файз” масъулияти чекланган жамияти, Данғара туманида “Бунёдкор Данғара”, Фурқат туманида “Гулсанам келажаги” каби хусусий корхоналар томонидан кўмир брикети ишлаб чиқарилаётир. Олтиариқ ва Бешариқ туманларида яқин кунларда ана шундай корхоналар иш бошлайди. Замонавий технологиялар ишлаб чиқариш қувватига қараб, соатига 3-15 тоннагача кўмир брикети тайёрлаш имкониятини яратади. Маҳаллийлаштириш дастури талабларига тўла мос келувчи бундай корхоналар яқин келажакда вилоят эҳтиёжи учун зарур кўмир брикетини юз фоиз шу ерда ишлаб чиқариш имконини беради.\nВилоят халқ таълими бошқармаси тизимидаги таълим муассасаларига салкам 43 минг тонна, вилоят ўрта махсус, касб-ҳунар таълими бошқармаси тизимига 6 минг 100 тонна, соғлиқни сақлаш бошқармаси тасарруфидаги тиббиёт муассасаларига 10 минг тонна кўмир брикети етказиб берилади.\n"Бугунги кунда 10 шохобча орқали режадаги кўмир брикетини ижтимоий соҳа объектларига тўлиқ етказиб бериш ишлари ниҳоясига етказилмоқда. Вилоятдаги ва “Ангрен” махсус индустриал зонасидаги 14 кўмир брикети ишлаб чиқарувчи корхона билан имзоланган шартномалар асосида ушбу маҳсулотлар барча шохобчаларга узлуксиз етказиб берилмоқда", дейди “Ўзбеккўмир” акциядорлик жамияти Фарғона ҳудудий дистрибьюторлик маркази раҳбари Муҳаммадризо Усмонов.


Илон Маск Twitter микроблогини сотиб олмоқда\n26 май 2022, Тошкент вақти: 12:31\nTwitter ижтимоий хизмати директорлар кенгаши 25 апрель куни ширкатни миллиардер тадбиркор Илон Маскка сотиш ҳақида қарор қабул қилди. Бу ҳақда матбуот варақчаларини тарқатиш билан шуғулланувчи PR Newswire хизмати Twitter ширкати матбуот хизматига таянган ҳолда маълумот тарқатди. Сотувни 2022 йил охиригача тугатиш кўзда тутилган.\nМаск акционерларга ҳар бир акция учун 54,2 доллардан тўлайди, бу эса акцияларнинг Нью-Йорк биржасидаги ҳозирги нархидан бир неча долларга кўп, холос. Умумий ҳисобда миллиардер ширкат учун тақрибан 44 миллиард АҚШ доллари сарфлаши айтилмоқда. Сотиш якунлангач, Twitter биржадан кетиб, тўлалигича хусусий ширкатга айланади.\nАввалроқ Маск Twitter акцияларининг 9 фоиздан кўпроғини сотиб олган. Шундан сўнг ширкат раҳбарияти унга директорлар кенгашига киришни таклиф қилган. Директорлар кенгаши аъзосига Twitter акцияларининг 15 фоиздан кўпига эгалик қилиш тақиқланган. Маск бу таклифдан бош тортиб, бунинг ўрнига ширкатни тўлалигича сотиб олишни таклиф қилган.\nTwitter хариди юзасидан изоҳ бераркан, Маск ўзининг “энг ашаддий” танқидчилари ҳам ижтимоий тармоқда қолишига умид билдириб, “чунки шунинг ўзи сўз эркинлиги” эканини урғулаган.\nАмерикалик фойдаланувчиларнинг бир қисми Маскни танқид қилиб, Twitter сотилишига қарши чиқишган. Улар тахминича, ижтимоий тармоқ эгасининг алмашиши Twitter’ни муайян ижтимоий ва сиёсий гуруҳларга нисбатан нафрат қўзғаш майдончасига айлантириб қўйиши мумкин.\nИлон Маск дунёдаги энг бой одамлардан бири бўлиб ҳисобланади. Forbes ҳисоб-китобига кўра, унинг бойлиги салкам 300 миллиард долларга етади.


29-06-2016 | 12:58\nZAMIN.UZ / Спорт / 29 Июн 2016 года812\nSports.ru сайти блогери Ўзбекистон чемпионатининг яна бир учрашуви келишилган бўлганини тахмин этди, дейилади "Кун" нашрида.Сайтдаги «Узбекская кухня» номида фаолият юритадиган блог ўзбек футболи ҳақидаги таҳлилий материалларни бериб боради. Унинг навбатдаги сонида журналист Евдоким Раимовнинг "Ҳамма йўллар Қаршига олиб боради" номли пости эълон қилинди. Унда 26 июнь куни Олий лиганинг 14-тури доирасида Қарши шаҳрида маҳаллий "Насаф" ва Жиззахнинг "Сўғдиёна" жамоалари учрашуви таҳлил қилинган.Учрашувда мезбонлар 2:1 ҳисобида ғалаба қозонган ва бу натижадан кейин "Насаф" турнир жадвалининг учинчи поғонасига кўтарилган. Ўйиннинг биринчи бўлимида қаршиликлар 2:0 ҳисобида олдинга чиқиб олишган. Охирги 10 дақиқалик бошланганида эса 1 гол ўтказиб юборилган.Қуйида Евдокимовнинг ушбу учрашув бўйича мулоҳазалари баён қилинган пост таржимаси келтирилади.12 март куни блогимизда «Сўғдиёна» клуби матбуот хизмати «Чемпион» газетасини судга бермоқчи экани ҳақида ёзган эдик. Гап шундаки, газета «Бошлаб бераркансизларда» сарлавҳаси билан «Металлург» ҳамда «Сўғдиёна» клублари иштирокидаги ўйиннинг тоза ўтмаслигига ишора қилган. Бироқ клуб «Чемпион»ни судга бермади ва клуб матбуот хизмати бу нашрга босим ўтказишни бас қилди. Чунки ўша ўйин ростдан ҳам барча «тахмин»ларни оқлади.«Сўғдиёна» жамоаси бош мураббийи Даврон Файзиев учинчи марта бизнинг блогимиз меҳмони бўлмоқда. 2014 йилда ҳам унинг «ўйин»лари ҳақида гаплашган эдик. Эътибор беринг, «Сўғдиёна» биринчи даврада «Металлург» ва «Навбаҳор» меҳмони бўлиб бир хил 2:4 ҳисобларида имкониятни бой берди. Иккинчи даврада эса ҳар икки жамоани 5:4 ҳисоблари билан мағлуб этди.БУ БИРИНЧИДАНБлог ўқувчиларининг 63 фоизи фикрича, Ўзбекистон чемпионатининг жорий мавсуми биринчи туридан ўрин олган «Металлург» ҳамда «Сўғдиёна» жамоалари ўртасидаги ўйин келишилган. Чунки ўйин давомида футболчилар ўзларини ғалати тутишган. Миш-мишларга қараганда «Сўғдиёна» мураббийи ўзининг ғалабасига «тиккан».БУ ИККИНЧИДАНЭнди бугуннинг гапига ўтамиз. 26 июнь куни «Сўғдиёна» Қаршида «Насаф» меҳмони бўлди ва 1:2 ҳисобида имкониятни бой берди. Бир қарашда етакчилардан бирининг кутилган ғалабаси, лекин киритилган голлар ўйиннинг у қадар тоза ўтмаганини кўрсатади.Биринчидан. Бу ўйинда меҳмонлар дарвозасини Тимур Ғаниев қўриқлади. Бизнинг эски қадрдонимиз «Насаф»нинг ҳужуми вақтида тўпни ушлаб олди ва «кутилмаганда» уни олдидаги рақиб ҳужумчиси олдига ташлаб берди. Бундан фойдаланган Деян Больевич осонлик билан гол уриб, ҳисобни 2:0 кўринишига етказди.Энг асосийси. Ғаниев саккизинчи турдан буён асосий таркибдаги ўрнини бой берган эди, лекин кечаги ўйин олдидан жамоанинг асосий дарвозабони Музаффар Абдуллаев «кутилмаганда» бетоб бўлиб қолди.Иккинчидан. «Насаф» ҳимояси.Кеча «Насаф»нинг уч нафар асосий ҳимоячиси Мақсуд Каримов, Шерзод Аъзамов ва Шуҳрат Муҳаммадиев майдонга тушмади. Уларнинг ҳеч бирида жароҳат йўқ эди. «Насаф»нинг чемпионлар лигасида ўйини бормиди? Ёки Еврода? Йўқ. Тўртинчи сариқ карточкани олиш хавфи ҳам йўқ эди. «Сўғдиёна»нинг ягона голига Фаррух Шотурсунов муаллифлик қилди. Бир қарашда оддий қарши ҳужум, лекин дарвозабон яқин бурчакка йўлланган кучсиз зарбани ўтказиб юборган.Хулллас мана шунақа гаплар...


Ноябрь ойи учун бош бухгалтернинг тақвими | BUXGALTER.UZ\nНоябрь ойи учун бош бухгалтернинг тақвими\nБу йил ноябрь ойига қандай режалар қилиняпти? Биринчидан, – ўзимизни эҳтиёт қилиш, кўпроқ ҳаракатда бўлиш, асабийлашмаслик ҳамда иммунитетни мустаҳкамлаш учун витаминлар қабул қилиш. Иккинчидан, октябрь ойи учун ҳисоботларни муваффақиятли топшириш ҳамда солиқларни ўз вақтида ва белгиланган миқдорда тўлаш режалаштириляпти.\n· 2020 йил октябрь ойида натура шаклида тўланган даромадлардан ЖШДС тўлашнинг сўнгги куни ;\n2020 йил октябрь ойида банклар томонидан норезидентларга тўланган даромадлар (дивидендлар ва фоизлар тўловидан ташқари) бўйича фойда солиғини бюджетга ўтказишнинг сўнгги куни ;\n· 2020 йил ноябрь ойи учун қишлоқ хўжалиги учун мўлжалланмаган ерлар учун ер солиғи айланмадан солиқ тўловчи бўлмаганлар жумласига кирадиган солиқ тўловчилар томонидан йиллик солиқ суммасининг 1/12 қисми миқдорида тўлашнинг сўнгги куни.\nАйланмадан олинадиган солиқни тўловчилар томонидан ер солиғи йиллик солиқ суммасининг 1/4 қисми миқдорида йилнинг ҳар чораги биринчи ойининг 10-кунидан кечиктирмай тўланади .\n· мол-мулк солиғи бўйича бўнак тўловларини айланмадан олинадиган солиқни тўловчилар ҳисобланмайдиган солиқ тўловчилар томонидан 2020 йил ноябрь ойи учун йиллик солиқ суммасининг 1/12 қисми миқдорида тўлашнинг сўнгги куни.\nАйланмадан олинадиган солиқни тўловчилар томонидан ер солиғи бўйича бўнак тўловлари йиллик солиқ суммасининг 1/4 қисми миқдорида йилнинг ҳар чораги учинчи ойининг 10-кунидан кечиктирмай тўланади ;\n· 2020 йилнинг октябрь ойи учун акциз солиғи бўйича солиқ ҳисоботини тақдим этиш ва тўловни тўлашнинг сўнгги куни ;\n· 2020 йил октябрь ойи учун Қимматли қоғозларнинг марказий депозитарийси томонидан ўзи ва инвестиция воситачилари томонидан рўйхатга олинган акцияларга доир битимлар тўғрисидаги ахборот тақдим этишнинг сўнгги куни ;\nвазирлик ва идоралар, ассоциациялар, концернлар ва давлат мулкини бошқарадиган бошқа корхоналар томонидан 2020 йил III чорак учун молиявий ҳисоботни тақдим этишнинг сўнгги куни .\nҚуйидагилар бундан мустасно:\n· йиллик ҳисоботни ҳисобот ойидан кейинги ойнинг 15 мартидан кечиктирмай тақдим этадиган вазирлик ва идоралар, ассоциациялар, концернлар ва давлат мулкини бошқарадиган бошқа корхоналар;\n· молиявий ҳисоботни йилда бир марта, ҳисобот йилидан кейинги йилнинг 25 мартидан кечиктирмай тақдим этадиган чет эл инвестициялари иштирокидаги корхоналари ва чет эл фирмаларининг ваколатхоналари;\nмолиявий натижалар тўғрисидаги ҳисоботни йилда бир марта, ҳисобот йилидан кейинги йилнинг 15 мартидан кечиктирмай тақдим этадиган юридик шахс мақомига эга бюджет ташкилотлари.\n2020 йил октябрь ойи учун ШЖБПҲ реестрларини тақдим этиш ва бадалларни тўлашнинг сўнгги куни .\n2020 йил октябрь ойи учун ЖШДС ва ижтимоий солиқ бўйича солиқ ҳисоботини тақдим этиш ва солиқларни тўлашнинг сўнгги куни ;\nМикрофирмалар ва кичик корхоналар 2020 йил июль-декабрь ойлари учун ижтимоий солиқнинг пасайтирилган ставкаси – 1%ни қўллаши мумкин . Ушбу имтиёз ЖШДС ва ижтимоий солиқ бўйича ҳисоботда қандай қўлланилиши ҳақида бу ерда ўқинг.\nПФ-6029-сон Фармон бўйича бино ва автотранспортни ижарага берадиган жисмоний шахслар томонидан преференциялар қандай қўлланилиши ҳақида бу ерда, бу ерда ва бу ерда тушунтириш берилган.\n2020 йил ноябрь ойи учун солиқ тўловчилар томонидан қатъий миқдорда белгиланган ЖШДСни тўлашнинг сўнгги куни. Бундай солиқ тўловчилар қатъий белгиланган миқдорда солиқ тўлашни улар тадбиркорлик субъекти сифатида давлат рўйхатидан ўтказилган ёки якка тартибдаги тадбиркор ёхуд оилавий тадбиркорлик субъекти билан меҳнат шартномаси тузилган ойдан кейинги ойдан эътиборан амалга оширади ;\n14 ва 15 ноябрь дам олиш кунига тўғри келганлиги сабабли юқорида кўрсатилган солиқларни тўлаш ва ҳисоботларни топширишнинг сўнгги куни 16 ноябрга кўчирилади .\n2020 йил октябрь ойи учун ҚҚС бўйича солиқ ҳисоботини тақдим этиш ва солиқни тўлашнинг сўнгги куни ;\nБунда ҚҚС ҳисоб-китоб ортиб бормайдиган якун билан эмас, балки 2020 йил октябрь ойи учун кўрсаткичлар асосида тўлдирилади . ҚҚС ҳисоб-китобининг янги шаклини (шакл коди – 10006_14) тўлдиришнинг айрим жиҳатлари ҳақида бу ерда, бу ерда, бу ерда, бу ерда ва бу ерда ўқинг.\nҚҚС ҳисоб-китобига 4 ва 5-иловалар қуйидаги ЭҲФ реестрларига асосан автоматик тарзда тўлдирилади:\nетказиб берувчилардан олинган товарлар, хизматлар бўйича – тасдиқланган (ЭРИ билан имзоланган);\nтоварлар, хизматлар харидорларига тақдим этилган ҳисобварақ-фактуралар бўйича – тасдиқланган (ЭРИ билан имзоланган) ёхуд автомат-проводка орқали.\n6-илова ҳозирча қўлда тўлдирилади.\nҚҚС ҳисоб-китобида «Ҳисобварақ-фактуралар рўйхати»ни юклаб олиш тугмаси назарда тутилган. Унинг ёрдамида E-factura тизимидаги маълумотлар базасидан ҚҚС ҳисоб-китобига 4 ва 5-иловалар файл-шаблонлари автоматик тарзда юклаб олинади ва тўлдирилади.\nҲисобварақ-фактураларни ҳисобга олиш журнали қандай юритилиши лозимлиги ҳақида бу ерда ўқинг.\nсолиқ даврида солиқ суммаси БҲМнинг 200 бараваридан кўпроқни ташкил этадиган айланмадан олинадиган солиқни тўламайдиган юридик шахслар томонидан 2020 йил ноябрь ойи учун сув ресурсларидан фойдаланганлик учун солиқ бўйича бўнак тўловлари йиллик солиқ суммасининг 1/12 қисми миқдорида тўлашнинг сўнгги куни;\nБунда солиқ даврида солиқ суммаси БҲМнинг 200 бараваридан камроқни ташкил этадиган, айланмадан олинадиган солиқни тўловчилар бўлмаган юридик шахслар, шунингдек айланмадан олинадиган солиқни тўловчилар ва якка тартибдаги тадбиркорлар томонидан сув ресурсларидан фойдаланганлик учун солиқ бўйича бўнак тўловлари ҳар чоракнинг учинчи ойининг 20-санасидан кечиктирмай йиллик солиқ суммасининг 1/4 қисми миқдорида тўланади ;\n2020 йил октябрь ойи учун солиқ агентлари томонидан норезидентларнинг даромадларидан олинадиган солиқ суммалари бўйича солиқ ҳисоботини тақдим этишнинг сўнгги куни. Бунда солиқ суммаси норезидентга даромадлар тўланган куннинг кейинги кунидан кечиктирмай бюджетга тўланади ;\n2020 йил октябрь ойи учун чет эллик шахслардан олинган товарлар (хизматлар) бўйича ҚҚС ҳисоб-китобини тақдим этишнинг сўнгги куни . Бунда Ҳисоб-китоб ортиб бормайдиган якун билан эмас, балки 2020 йил октябрь ойи учун кўрсаткичлар асосида тўлдирилади ;\n2020 йил октябрь ойи учун ер қаъридан фойдаланганлик учун солиқ бўйича солиқ ҳисоботини тақдим этиш ва солиқни тўлашнинг сўнгги куни ;\n2020 йил октябрь ойи учун солиқ агентлари томонидан дивидендлар ва фоизлардан олинадиган солиқ суммаси бўйича солиқ ҳисоботи тақдим этишнинг сўнгги куни. Бунда солиқ суммаси дивидендлар ва фоизлар тўланган кундан кечиктирмай бюджетга тўланади .\nСолиқ ҳисоботида дивидендлар ва фоизларни қандай тўғри акс эттириш ҳақида бу ерда тушунтириш берилган.\n2020 йил ноябрь ойи учун жами даромади жорий солиқ давридан олдинги солиқ даври учун киритилган тузатишлар ҳисобга олинган ҳолда 5 млрд сўмдан ошадиган солиқ тўловчилар томонидан фойда солиғи бўйича ойлик бўнак тўловларини тўлашнинг сўнгги куни .\nМаълумот учун! 3.04.2020 йилдаги ПФ-5978-сон Фармоннинг 15-бандига мувофиқ бундай солиқ тўловчилар 2020 йил II чоракдан бошлаб ўтган чоракдаги натижалар бўйича ҳисоблаб чиқариш талаби бекор қилинган ҳолда мўлжалланаётган ҳажмдан келиб чиқиб, Фойда солиғи бўйича бўнак тўловлари суммаси тўғрисидаги маълумотномани тақдим этишга ҳақли.\nСолиқ кодексининг 340-моддаси 3-6-қисмларига мувофиқ ҳисоблаб чиқарилган ҳар ойлик бўнак тўловининг суммаси манфий ёки нолга тенг бўлса, кўрсатилган тўловлар тегишли чоракда амалга оширилмайди .\n2020 йилнинг октябрь ойи учун меҳнатда шикастланиш ёки касб касалликлари оқибатида тайинланган пенсиялар тўлови бўйича харажатларни қоплаш учун маблағларни тўлашнинг сўнгги куни .\nШунингдек ЭҲФ оператори тизимида ва my.soliq даги E-factura тизимида 2020 йил октябрь ва ноябрь ойлари учун қуйидагиларни амалга оширишни ёддан чиқарманг :\nреализация қилинган товарлар, хизматлар бўйича чиқувчи ҳисобварақ-фактураларни расмийлаштириш ва жўнатиш;\nолинган товарлар, хизматлар бўйича кирувчи ҳисобварақ-фактураларни текшириб кўриш, имзолаш ёки рад қилиш.\nЭҲФни ва бажарилган ишлар далолатномаларини ўз вақтида имзоланг ва тақдим этинг, ушбу таомилни ҳисобот даврининг сўнгги кунларига қолдирманг:\nетказиб берувчи томонидан тақдим этилган ЭҲФ 10 календарь кун мобайнида харидорнинг ЭРИси билан тасдиқланиши ёки сабаблар кўрсатилган ҳолда рад этилиши лозим;\nбелгиланган муддатда харидор томонидан тасдиқланмаган ёки рад этилган ЭҲФ тасдиқланган ҳисобланади.\nЭҲФни расмийлаштириш ва қабул қилиш учун белгиланган муддатнинг сўнгги куни қонун ҳужжатларига мувофиқ дам олиш ва (ёки) ишланмайдиган кунга тўғри келиб қолса, муддатнинг тугаш куни бўлиб дам олиш ва (ёки) ишланмайдиган кундан кейин келувчи биринчи иш куни ҳисобланади .\nОператорингизнинг сайтидаги шахсий кабинетда бошқа операторларнинг хизматларидан фойдаланадиган контрагентлар томонидан сизга тақдим этилган ЭҲФни кўришнинг имкони йўқлиги сабабли иш куни давомида қуйидаги иккала шахсий кабинетга назар ташлаб туринг:\n• ЭҲФ операторингиз;\n• mysoliq.uz да («ЮШ электрон ҳисобварақ-фактуралари» бўлими).\nТадбиркорлик субъектлари учун солиқ имтиёзлари Президентнинг қуйидаги фармонларида акс эттирилган:\n20.07.2020 йилдаги ПФ-6029-сон.\nЙиғма жадвалларда имтиёзлар ҳақида батафсил ўқинг: бу ерда, бу ерда, бу ерда, бу ерда ва бу ерда.\nБош бухгалтернинг тақвими: 2020 йил июль ойидаги муҳим саналар


4 Май 13:15\nБу ҳақда ҚР рақамли ривожланиш, инновациялар ва аэрокосмик саноат вазири Бағдат Мусин Парламент Мажилисининг ялпи мажлисида маълум қилди.\n«2020 йилда рақамли ҳужжатлардан атиги 3,6 миллион марта фойдаланилган бўлса, ўтган йили 32 миллион марта фойдаланилган. Янги таклиф этилаётган қонун лойиҳасида электрон ҳужжатларни қоғоз эквиваленти билан тенг асосда қонунийлаштириш, электрон ҳужжатлардан тўлиқ фойдаланишга тўсқинлик қилаётган қонунчиликдаги номувофиқликлар ва турли ўқишларни бартараф этиш ҳамда рақамли ҳужжатлар кўламини кенгайтириш кўзда тутилган», — деди Бағдат Мусин.\nУнга кўра, қонун лойиҳаси фуқаролик ҳолати далолатномаларини давлат рўйхатидан ўтказиш тўғрисидаги ҳужжатлар, масалан, туғилганлик, никоҳ ва никоҳдан ажралиш тўғрисидаги гувоҳномаларни электрон форматга ўтказишни назарда тутади.\n«Фуқаролар учун қулай бўлади, чунки улар муассасаларга бориш мажбуриятидан озод қилинади, фуқаро исталган вақтда ҳужжатни чоп этиши ёки QR-код билан электрон вариантини тақдим этиши мумкин. Бундан ташқари, агар ҳужжат йўқотиб қўйилса, унинг дубликатини ясатиш керак эмас. Фуқаро ўзи хоҳласа ёки хорижга чиқса ҳужжатни қоғозга босиб чиқартириши мумкин бўлади», - деди вазир.\nМуаллиф: Жанат Қапалбаева\n#Технологиялар #ҚР Рақамли ривожланиш, инновациялар ва аэрокосмик саноат вазирлиги #Мажилис #Қонун лойихаси


Фарғонадаги “Универсиада – 2016” тўрт хорижий тилда бутун дунёга тарқатилади Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Фарғонадаги “Универсиада – 2016” тўрт хорижий тилда бутун дунёга тарқатилади 16:16, 25 май 2016\tФарғона шаҳрида олий ўқув юртлари талабалари ўртасида бўлиб ўтадиган “Универсиада – 2016” спорт ўйинларининг финал босқичига тайёргарлик ва тадбир жараёнларини оммавий ахборот воситаларида ёритиш масаласига бағишланган матбуот анжумани ўтказилди.\nЎзбекистон Республикаси маданият ва спорт ишлари вазирининг биринчи ўринбосари М.Алиев, мусобақаларни ўтказувчи штаб бошлиғи Ш.Шарипов ва бошқалар ушбу мусобақага кўрилаётган тайёргарлик ҳақида маълумот берди.\nФарғона вилоятида мазкур мусобақага катта тайёргарлик кўрилди. Жорий йилда ушбу ёшлик ва спорт байрами еттинчи бор ўтказилмоқда. Финал босқичида Қорақалпоғистон Республикаси, барча вилоятлар ва Тошкент шаҳридан 14 терма жамоа волейбол, қўл тўпи, футбол, енгил атлетика, сузиш, шахмат, оғир атлетика, дзюдо, баскетбол, юнон-рум кураши, эркин кураш, бокс, таэквондо, теннис, стол тенниси бўйича ўзаро баҳс олиб боради.\nФарғона, Маърифат, Мураббийлар каби марказий кўчалар тубдан таъмирланиб, қарийб 5 километрлик йўл реконструкция қилинди. Беллашувлар ўтказиладиган 29 объектда кенг кўламли бунёдкорлик ишлари амалга оширилди. Спорт заллари жаҳон андозалари даражасида жиҳозланмоқда.\nФарғона давлат университети, Фарғона политехника институти ва бошқа спорт масканлари иштирокчилар учун шай ҳолатда. “Универсиада – 2016” финали қатнашчиларининг яшаши, овқатланиши ва мазмунли дам олиши учун барча шароит яратилган.\nУниверсиада мусобақаларининг тантанали очилиш ҳамда ёпилиш маросимларига тайёргарлик авжида. Унга ёшлар, юртимизнинг таниқли санъат усталари жалб этилган. Бу шодиёналар янги қурилган “Истиқлол” стадионида бўлиб ўтади. Бинобарин, иштирокчилар учун маданий-маърифий тадбирлар, таниқли шоир ва ёзувчилар, санъаткорлар билан ижодий учрашувлар, тарихий обидалар, музей ва театрларга саёҳатлар ташкил этилиши режалаштирилган.\nУниверсиада ўйинларига тайёргарлик кўриш жараёни ва мусобақалар давомида уни ёритиб борадиган матбуот маркази ва веб-сайт гуруҳи ташкил этилган. Универсиадага тайёргарлик, унинг иштирокчилари, мусобақалар ўтадиган манзиллар ва бошқа маълумотлар билан www.universiada-2016.uz веб-сайт орқали танишиш мумкин. Мусобақа кундалиги ва натижалари 4 хорижий тилда бутун дунёга тарқатиб борилади.\nАЛЯСКАДА ҚАМОҚДАН ҚОЧИБ КЕТГАН ЖИНОЯТЧИ ЯНА ҚАЙТИБ КЕЛДИhttps://t.co/xvOrx2f7lp pic.twitter.com/geHNZf6cSa— DARAKCHI.UZ (@darakchi_news) 25 мая 2016 г.


Зимбабвенинг янги президенти Эммерсон Мнангагва Ғарб давлатларини мамлакатда инсон ҳуқуқлари бузилиши ҳолатлари туфайли аввал қўлланган санкцияларни бекор қилишга чақирди. У Зимбабведа хорижий инвестициялар сақлаб қолинишини маълум қилган.\n«Биз шуни сўраймизки, ўтмишда бизга қўлланган жазолар қайта кўриб чиқилиши керак», — деган Мнангагва президент сифатидаги илк чиқишида.\nУ Зимбабве ҳукумати хорижий инвестициялар хавфсизлигини кафолатлашини ваъда қилган.\nБундан ташқари, у аввалги ҳукумат томонидан ерлари тортиб олинган оқ танли фермерларнинг зарарлари қоплаб берилишини маълум қилди.\nҚайд этиш керакки, янги президент мамлакатни 37 йил бошқарган диктатор Роберт Мугабега вице-президент ҳисобланарди. У октябрь ойида лавозимидан истеъфога чиқарилган, Мугабе уни давлат тўнтариши амалга оширишга уринишда айблаганди. Шундан сўнг у мамлакатдан қочиб кетди. 15 ноябрь куни эса мамлакат армияси Мнангагвани қўллаб чиқди ва пойтахтни эгаллаб, Мугабени ҳокимиятдан четлаштирди. Бир неча кун ўтиб, Мугабе лавозимини ўз ихтиёри билан тарк этди.


Internetdan ko'chirilayotgan referatlar » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Информация » Internetdan ko'chirilayotgan referatlar\nInternetdan ko'chirilayotgan referatlar\nТалабалар келажакда етук мутахассис бўлиб етишиши учун қунт билан ўқиши кераклигини биламиз. Устозлар берган топшириқ, мустақил ишу рефератларни тайёрлашда қатор манбаларга мурожаат қилинишини ҳам. Уларни ўрганиб, ўзининг мустақил фикри, нуқтаи назарини билдирган ана шу талабга жавоб бера олади.\nЛекин кейинги пайтларда аксарият талабалар буларни бир четга суриб, дангасалик касалига мубтало бўлаётгандай, назаримда.\nОддий бир мисол: ўқишда талабаларга ўтилган мавзуга доир мустақил иш ва рефератлар тайёрлаб келиш топшириғи мунтазам берилади. Ажабланарлиси, ўша рефератни кўпчилик шу кунгача олган билимини ўз фикр ва мулоҳазалари билан бойитиб, вазифа устида ишлашга бефарқлик билан қарайди. Энг ачинарлиси, топшириқни ўз вақтида бажаришга ҳеч ҳам ошиқмайди.\nРефератлар қабул қилинадиган кунга келганда эса ҳамма ўзини интернетга уради. Бир зумда бутун гуруҳ талабаларининг қўлида туркум-туркум рефератлар пайдо бўлади. Энг ёмони, ўша талабаларнинг кўпи, ақалли, реферат ичида нима ёзилганини қараб ҳам, ўқиб ҳам (кўчириб олганига яраша) кўрмайди.\nНаҳотки талаба бу билан ўзини алдаётганини тушунмаса?! Интернетдан тайёр рефератни олиб, муқовасини компьютерда бежирим нақшлар билан безаб, мана шу менинг «ижод маҳсулим» дейишга қандай асос бор?\nАслида, бундай вазиятда яхшиси, кутубхона ёки ахборот-ресурс марказига бориб, мавзуга оид китобларни қидириб топиб, улардаги маълумотларни ўрганса, ўз билимини янада мустаҳкамласа, мақсадга мувофиқ эмасми?\nНазаримда, бу масалада устозларнинг ҳам айби йўқ эмас. Сабаби улар ҳам ўша рефератлар билан умуман танишиб чиқмайди. Унинг қаердан олингани, маълумотлар ишончли ё ишончсизлиги билан умуман иши бўлмайди. Топшириққа қўйилган талабларни эътиборга олмайди. Фақат топширилса, бас.\nУстига-устак, рефератнинг варақлар сонига қараб баҳо қўядиган ўқитувчилар\nҳам борки, буни билган талаба вазифага жиддий ёндашмайди. Натижада талаба: «Ўзимни қийнаб нима қиламан, тайёри интернетда бор-ку»,— қабилида иш тутади.\nХўш, бу билан ким нима фойда кўради?! Ким кимни алдайди? Аммо сўнгги сўз барибир талабанинг ўзида. Ўқимаслик, уқмаслик, изланмаслик нафақат уни маънан қашшоқ қилади, балки келажагига ҳам бевосита таъсир ўтказади.\n"Оила даврасида" газетасидан\nДата - 15-02-2014, 06:30\nПросмотры - 1308\ngapiga qo'shilaman albatta lekin baribir referatda yangilik bo'lishi kerakku bu esa internetda bo'ladi


“Шулар”нинг кимлигини улар билади...ми?\nШайбон Ўзбекистон президенти Ислом Каримов ҳозир мамлакатга қарши ахборот хуружи барқарорликка раҳна солаётгани, бу хуруждан мақсад эса халқ орасида бўлиниш ҳосил қилиш эканини қайта-қайта таъкидлади.\n31 август – Қатағон қурбонларни ёд этиш куни муносабати билан Тошкентдаги “Шаҳидлар хотираси” майдонида ўтказилган маросимда журналистлар билан мулоқотда бўлган Ўзбекистон президенти мамлакатда инсон ҳуқуқларига риоя этилаётгани, ҳеч ким қатағон қилинмаётганини билдирди.\n“Қайси инсонга тазйиқ кўрсатяпмиз, зулм, қатағон ўтказяпмиз”, - дея риторик саволни ўртага ташлади президент мамлакатда инсон ҳуқуқларини бузилиши тўғрисидаги эътирозлар ҳақида тўхталиб. У мамлакат қамоқхоналарида ҳам вазият эътирозларга сабаб бўлгудек эмаслигини қайд этди.\nЎзбекистон раҳбари мамлакат шаънига барча “иғво ва туҳматлар”нинг бу қадар кенг тарқалиб бориши сабабларини ҳам тушунтириб ўтди: “Матбуот, Интернет шуларнинг қўлида бўлса, ахборот майдони шуларнинг қўлида бўлса”.\nПрезидент “шулар” деганда кимни назарда тутаётганини аниқлаштириб ўтирмади. Мулоқотда қатнашган журналистлар ҳам “шулар” кимлигига қизиқиб кўрмади. Афтидан, “шулар”нинг кимлигини улар яхши билади.\nШу куни оқшомда ўтказилган Мустақилликнинг 14 йиллигига бағишланган байрам концерти анча сиёсийлашганини уни томоша қилганлар сезмай қолмади.\nКонцертда янграган қўшиқларда ўзбек халқини “қандай яшашни ўргатмаслик”ка чақириқлар, “жаннат ерда бўлса, унинг устида Ўзбекистон” жойлашганини уқтирувчи даъволар анчагина эди.


ДЕПУТАТ ЎЗИГА ИШОНМАСА, ҲЕЧ КИМ УНИ ҚЎЛЛАМАЙДИ - Ўзбекистон овози газетаси\nЖойлардаги муаммоларни ўша ҳудуддан сайланган депутатлар бошқаларга қараганда яхшироқ билади. Бу ҳақда гап кетганда, маҳаллий Кенгаш депутатлари биринчи бўлиб кўз олдимизга келади, албатта. Хўш, бугун халқ депутатлари туман, шаҳар, вилоят Кенгашларига партиямиздан сайланган депутатлар ўз ваколатларидан қай даражада фойдаланаяпти? Жойлардаги муаммоларни ҳал этишда қандай иштирок этишяпти? Бу саволларга Тошкент вилояти мисолида жавоб топишга ҳаракат қиламиз.\nВилоят партия кенгаши раиси Меҳрож Дархоновнинг таъкидлашича, қонуний ваколатларидан самарали фойдаланаётган депутатлар аҳолини ўйлантираётган масалаларни ҳал қилиш бўйича ижобий натижаларга эришаётгани кўзга ташланмоқда.\n— Бугунги кунда халқ депутатлари Тошкент вилояти туман, шаҳар Кенгашларида 188 нафар депутат фаолият олиб бормоқда, — дейди у. — Улар томонидан жорий йилнинг биринчи ярмида 279 депутатлик сўрови юборилган. Шундан 173 таси қонун ва қарорларнинг ижросини таъминлаш юзасидан, 106 таси эса фуқароларнинг мурожаатлари асосида амалга оширилган.\nОдамлар ишончини қадрлаган, халқ вакили бўлиш нималигини ҳис қилган депутатлар ҳар доим ҳаракатда, изланишда бўлади. Лекин вилоятимизнинг туман, шаҳар Кенгашларидаги партиямиз гуруҳларининг айрим аъзолари ижро ҳокимияти идораларига бирор марта ҳам депутатлик сўрови билан мурожаат қилмаган.\nЯна бир ҳақиқатни очиқ айтишимиз керак. Аксарият сўровлар кўпчиликни ўйлантираётган масалалар ечимига эмас, маиший, шахсий, тор манфаатларга қаратиляпти. Буни қандай баҳолаш мумкин? Баъзи сўровларда кўтарилаётган муаммо сабаблари, ечими йўллари ёки таклифлар аниқ кўрсатилмаган. Бу депутатлик сўровининг натижасиз қолишига сабаб бўлмоқда.\n— Сайловдан кейин айрим депутатлар ўзларини номзод этиб кўрсатган партия билан алоқани узиб қўяди, — дейди Ўзбекистон ХДП Тошкент вилоят кенгаши бўлим мудири Фурқат Исроилов. — Табиийки, бундай депутатлар ўз сайловчилари билан камдан-кам мулоқот қилади. Масалан, халқ депутатлари Ангрен ва Олмалиқ шаҳар Кенгашларидаги партиямиз гуруҳлари фаолияти жуда суст. Улар сессиялар ва доимий комиссиялар йиғилишларида, мансабдор шахсларнинг ҳисобот ёки ахборотларини эшитиш жараёнларидаги муҳокамаларда фаоллик кўрсатишмаяпти. Айниқса, сессия олдидан ўз йиғилишларини ўтказиш, кун тартибини тузиш ишларида ташаббускорлик етишмаяпти. Мисол учун, Ангрен шаҳар Кенгашидаги партиямиз гуруҳи аъзолари Б. Норматов, Э. Эргашев, Олмалиқ шаҳар Кенгаши депутатлари Б. Садиқов, Э. Абдурайимов ва Э. Маҳмудовлар томонидан жорий йил давомида бирор масала кўтарилмаган. На депутат сўрови, на бошқа бир амалий иш қилинмаган.\nШунингдек, Қуйи Чирчиқ тумани Кенгашидан сайланган 11 нафар депутат 8 та, Оққўрғон туманида 7 нафар депутат 5 та, Бекобод туманида 7 нафар депутат 4 та, Янгийўл туманида 8 нафар депутат бор-йўғи 3 та депутатлик сўрови юборганини қандай тушуниш мумкин? Тўғри, депутатлик сўрови жўнатилгани масала ҳал бўлишини англатмайди. Аммо бу депутат ўзи сайланган ҳудуд учун жон койитаётгани, изланишда, ҳаракатда эканини билдирувчи муҳим белги.\n— Ҳаёт барчамиздан, хусусан, биз, депутатлардан юртимизда амалга оширилаётган ислоҳотларнинг нафақат иштирокчиси, балки ташаббускори бўлишни талаб этмоқда, — дейди халқ депутатлари Тошкент вилоят Кенгашидаги ЎзХДП гуруҳи аъзоси Қизилгул Қосимова. — Ўйлаб кўрайлик, бугун одамлар қандай депутатга қулоқ солади, ишонади? Катта-кичик муаммони бартараф этишда ёрдами теккан депутатни. Депутат доимо ўзига ишониши, ўзини ҳурмат қилиши керак. Асосий масала шунда, деб ўйлайман. Депутат ўз кучига ишонмаса, ҳеч ким уни тингламайди, унга эргашмайди.\nБаъзида партиямиздан сайланган депутатлар фаолиятида сусткашликларни кузатамиз. Бундай ҳолат бизни чуқур ўйга толдиради. Кўп йиллик тажрибага эга депутатларимиз кўникмаси камроқ депутатлар билан бирга иш олиб бориши, уларга йўл-йўриқлар кўрсатиши керак, деб ўйлайман. Депутатлар фаолиятини таҳлил қилиб, уларга тўғри йўналиш бериш, қўллаш ҳам зарур бўлади. Шунда ҳам ишида ўзгариш сезилмаса, қонунчиликка мувофиқ йўл тутишга тўғри келади.


14 октябр 2013, 10:20 2008 кўрилди\n· Шундай қилиб, Ўзбекистон Республикасининг «Хўжалик юритувчи субъектлар фаолиятини давлат томонидан назорат қилиш тўғрисида»ги Қонунига ўзгартиришлар киритилди. Эндиликда қонунчиликдаги барча ноаниқликлар тадбиркор фойдасига талқин қилинади. «Ўзбекистон Республикасининг Хўжалик процессуал кодекси» 12-моддасига киритилган қўшимчага кўра, тадбиркорлик субъектлари ва давлат органлари, банк ҳамда божхона органлари, шу жумладан, ҳуқуқни муҳофаза ва назорат қилувчи органлар ўртасида тадбиркорлик фаолиятини амалга оширишда қонунчиликда келиб чиқадиган, бартараф этиб бўлмайдиган зиддиятлар ва ноаниқликлар, бундан сўнг тадбиркорлик субъекти фойдасига талқин қилинади.\n· Бутунжаҳон туризм ва сайёҳат Кенгаши 2013 йилда энг фаол ривожланаётган сайёҳлик тармоқлари қаторида Ўзбекистон сайёҳлик тармоғини бешинчи ўринга қўйди.\n· 8 октябр куни «Биржа ва биржа фаолияти туғрисида»ги Қонунга ва ҳаракатсизлик учун биржачиларни жаримага тортадиган Маъмурий жавобгарлик тўғрисидаги Кодексга киритилган ўзгартиришлар кучга кирди.\n· Ўзбекистон Республикаси Божхона кодексидан 15 та модда олинди, бироқ Маъмурий жавобгарлик тўғрисидаги Кодексда кўрсатилган чоралар кучайтирилди.\n· Ўзбекистон Республикаси Солиқ кодексига ҳам хўжалик юритувчи субъектларга кўриладиган чораларни юмшатадиган ўзгартиришлар киритилди.\n· Эстрадамизнинг ёрқин юлдузи, латофатли хонанда Шахзода иккинчи бор она бўлди. 11-октябрь куни у ўғил фарзанд кўрди. Янги туғилган чақалоққа Ҳолид деб исм қўйишди.


2017 йилдан бошлаб Porshe Panamera универсали чиқарилади - Автомобильные новости UZ - Скачать музыку бесплатно новинки музыки 2016-2017\nPorshe Panamera универсал русуми шу кунларда Нюрбургринг пойга йўлагида синовдан ўтказилмоқда. Porshe компанияси келгуси йилдан бошлаб Панамерани ялпи ишлаб чиқаради. Нархи, ҳозирча, эълон қилинмади. Автомобилнинг ташқи қиёфаси Sport Turismo русумини бир оз эслатади. Порше Панамеранинг томи ясси, орқа устунчалари пухта ишланган. Алюминий ва ўта мустаҳкам енгил металлардан ясалганлиги туфайли Sport Turismo русумидан бирмунча енгилроқ. 6 ва 8 цилиндрли V-симон двигателлар ўрнатилади. Автомобиль бозори экспертлари янги машина Mercedes GLC русумига муносиб рақобатчи бўлишини башорат қилишмоқда. - деб хабар бермоқда Carzone.uz нашри.


Мудофаа вазири кубогида ғолиблар аниқланди — Sof.uz\nМудофаа вазири кубогида ғолиблар аниқланди\n1.05 18:11 55 Ўзбекистон\nЮртимизда ёшларни ҳар томонлама билимли, салоҳиятли, баркамол авлод қилиб тарбиялашга алоҳида эътибор қаратилмоқда.Мамлакатимизда жорий йилдан бошлаб 3 босқичда мудофаа вазири кубоги учун ўтказилаётган “Ватанпарварлар” ҳарбий-спорт мусобақаси минглаб ёшларни ўзида бирлаштирди. Бир неча кун давом этган мусобақанинг республика босқичи ўз якунига етди.\nИштирокчилар илк ҳарбий кўникмаларни синовдан ўтказадиган “Ҳарбийлаштирилган эстафета”, тиббий билимларнинг амалда намойиши бўлган “Жабрланувчига биринчи ёрдам кўрсатиш”, синчковликни синовдан ўтказган “Моҳир мерган”, ўтмишдан сабоқ чиқаришга ундайдиган “Темур тузуклари билимдони” шартларида бор куч ва имкониятларини сафарбар этишди.\nЖамоалар мудофаа вазири ҳамда давлат ва жамоат ташкилотлари вакиллари кўз олдида “Сафда қўшиқ айтиш” шартини бажариб, олқиш олдилар. Ўз жамоаси учун мардонавор курашаётган, қалбида ватанпарварлик туйғуси жўш ураётган ёшларнинг эртанги кунга бўлган ишончи юксак. Бу уларнинг шижоатида, интилишларида яққол намоён бўлди.\nБир неча кун давом этган ҳарбий-спорт мусобақаси давомида ёшлар билан турли маданий-маърифий ва кўнгилочар тадбирлар, экскурсиялар уюштирилди. Гулхан атрофида ташкил этилган “Қўмондон ва ёшлар” учрашувида эртамиз эгалари билан самимий савол-жавоблар ўтказилди.\nНиҳоят, муросасиз, қизғин баҳс-мунозаралар натижасига кўра “Ватанпарварлар” ҳарбий-спорт мусобақасида учинчи ўринни Самарқанд вилоятининг “Соҳибқирон Темур” жамоаси, иккинчи ўринни Тошкент вилоятининг “Темур авлодлари” жамоаси қўлга киритди. Қорақалпоғистон Республикасининг “Лочин” жамоаси эса мудофаа вазири кубоги соҳиби бўлди.\n“Энг моҳир мерган” номинациясида Севинч Илёсова (Тошкент вилояти), “Энг кучли спортчи” номинациясида Бунёд Жабборов (Самарқанд вилояти), “Амир Темур тузуклари билимдони” номинациясида Шаҳзод Эргашев (Тошкент шаҳри) ғолибликни қўлга киритди.\nБиринчиликни қўлга киритган жамоа ва номинация ғолибларига кубок, диплом ва эсдалик совғаларни мудофаа вазири генерал-лейтенант Баҳодир Қурбонов топширди.\nЁшларни ҳам жисмонан, ҳам маънан етук, буюк аждодларимизга муносиб этиб тарбиялашда, уларнинг Ватан тақдирига дахлдорлик туйғуларини янада оширишда бу каби мусобақалар муҳим аҳамиятга эга экани амалда ўз исботини топти. Ушбу мусобақа ёшлар учун ирода ва маҳорат синови бўлганлиги таъкидланди. Ёш ватанпарварлар юксак орзулар, янги қарашлар, қатъий мақсадлар билан ўз вилоятларига қайтишди.\nКапитан Азиз Норқулов, Мудофаа вазирлиги


Ўзбекистон Республикаси мустақиллигининг йигирма тўққиз йиллиги муносабати билан бир гуруҳ юртдошларимиз мукофотланди. Улар орасида Андижон вилояти Асака туманидаги "Обод турмуш орзуси” фермер хўжалиги кластери раҳбари Каримов Ҳусниддин ҳам бор.\nҲ.Каримов халқимиз фаровонлигини оширишга қўшган муносиб ҳиссаси, қишлоқ хўжалик, мева ва сабзавот маҳсулотларини етиштириш ва экспорт қилишни ривожлантириш мақсадида олиб борган ишлари учун Президентимизнинг 2020 йил 28 августдаги фармони билан "Меҳнат шуҳрати" ордени билан тақдирланган эди.\n– Албатта, давлатнинг, халқнинг бундай ишончини оқлашнинг ўзи бўлмайди, бу рағбат келгуси марраларни янада баландроқ олишга ундайди, – дейди Х. Каримов. – 2015 йилда ташкил этилган хўжалигимизнинг асосий фаолияти қишлоқ хўжалик маҳсулотларини етиштириш ва экспорт қилишга қаратилган. Шу боис 2017 йил хўжалигимизни кенгайтириш мақсадида Бельгия, Хитой, Туркия давлатларидан 2 миллион долларга мева - сабзавотларни қуритиш ва қайта ишлаш дастгоҳини олиб келдик. Натижада қисқа фурсатда 50 иш ўрни яратилди. Бельгия, Македония, Германия, Грузия, Рига, Россия, Қозоғистон хамда Қирғизистонга уч миллион етти юз минг доллар миқдорида маҳсулот етказиб бердик.\n– Фермер хўжалигимиз қошидаги қишлоқ хўжалиги маҳсулотларини сақлаш ва қайта ишлаш корхонамиз тумандаги 90 фоиз фермер хўжаликлари билан шартнома имзолаган, - дейди Ҳусниддин Каримов. – Биз карам, бодринг, булғор қалампири, помидор маҳсулотларини қабул қилиш ишларини жадал олиб бормоқдамиз. Айни пандемия даврида корхонамизда карантин қоидаларига тўла амал қилган ҳолда яратиб берилган имтиёзлардан фойдаланмоқдамиз.\nАйни кунларда "Обод турмуш орзуси" фермер хўжалиги 350 гектарда тўқсонбосди усулида саримсоқпиёз, 250 гектарда укроп, 200 гектарда петрушка, 150 гектарда пиёз парваришламоқда. Шунингдек, тумандаги 580 ортиқ фермер хўжалиги билан 4711 гектар майдонда шартнома асосида маҳсулотлар етиштирилиб, 16 000 тонна қишлоқ хўжалик маҳсулотлари қайта ишланди, етти миллион икки юз минг долларлик маҳсулот экспортга йўналтирилади.\n"Обод турмуш орзуси" фермер хўжалигида йилига бир миллион долларлик маҳсулот экспорт қилиш салоҳиятига эга мева-сабзавот маҳсулотларини қайта ишловчи корхона ҳам ишга тушган.


Служба поддержки Kundalik.com 12/11/2019 12:18\nKundalik.com карантин даврида масофадан туриб ўқитишни ташкил қилиш учун бир қатор воситаларни таклиф этади, улар уйда бўлган ўқувчиларга ўқув жараёнига халақит бермаслик, мавзуларни мустақил ўрганиш, барча синф тадбирларни виртуал маконга узатиш ва масофадан туриб қатнашиш қобилиятини намойиш этиш имконини беради.\nАгар карантин даврида ходимлар ўқувчилар билан узоқдан ишлашни ва уй вазифаларини топширишни режалаштиришмаса, у ҳолда дарс жадвалида ўқувчилар дарсга бормаган кунлар учун белгиланган дарсларни бекор қилиш керак. Ушбу кунларни дам олиш кунлари деб белгилаш шарт эмас.\nФойдаланувчиларга карантин бошланганлиги, карантин муносабати билан масофадан туриб ўқитиш жараёни ҳақида маълумот бериш, шунингдек бошқа ташкилий маълумотларни эълон қилиш учун «Ёзувлар» бўлимидан фойдаланиш керак.Тизимда ёзувлар яратиладиган ва сақланадиган алоҳида саҳифалар мавжуд, улар - ёзувлар деворлари. «Ёзувлар» ёрдамида бутун таълим ташкилоти учун ҳам, муайян синф ўқувчилари учун ҳам эълон яратиш мумкин.\nёзувлар девори билан саҳифани очинг;\nКарантин даврида ўқиётганлар учун материалларни синф саҳифасидаги ёки ташкилот профилидаги «Файллар» бўлимига жойлаштириш керак.\nЮкланадиган файлларнинг умумий ҳажми 2 Гб дан ошмаслиги муҳим шарт ҳисобланади.\n«Уй вазифалари» функцияси ёрдамида ўқитувчи вазифалар бериши ва уларнинг бажарилишини назорат қилиши мумкин. Ўқувчилар вазифани масофадан туриб бажарган ҳолда натижаларни дарҳол юборишлари мумкин бўлади. Бунинг учун ўқитувчи уй вазифасини яратаётганда «Натижали файл талаб қилинади» деган бандни белгилаши лозим.\nУй вазифасини бир нечта усулда яратиш ва бериш мумкин:\nКеркли дарс саҳифасида;\n«Ҳар бир дарсни режалаштириш» саҳифасида;\nЭслатма: индивидуал уй вазифаси масаласи билан бу ерда танишишингиз мумкин.


Бугун Халқаро инсон ҳуқуқлари куни нишонланмоқда.\n21 январ 2021, Тошкент вақти: 01:12\nБу сана 1948 йилда БМТ Бош Ассамблеяси томонидан Инсон ҳуқуқлари бўйича универсал декларация қабул қилинган кун муносабати билан нишонланади. Бу йил инсон ҳуқуқлари куни жаҳонда қашшоқликни камайтириш шиори остида нишонланмоқда. БМТнинг инсон ҳуқуқлари бўйича олий комиссари Луиз Арбур хоним қашшоқлик ҳам инсон ҳуқуқлари поймол этилишининг сабаби ва унинг натижаси, дея баёнот берди. Бу сана муносабати билан турли шаҳарларда Судан ҳарбийлари томонидан Дарфур минтақасида аёллар ва қизларнинг оммавий тарзда зўрланишига қарши намойишлар ўтказилиши кутилмоқда.


Илм соҳасидаги 5 та долзарб нуқта 5-12-2021, 11:13 | Zamin.uz\n14:52 / 24.04.2019\nИлм соҳасидаги 5 та долзарб нуқта\n1. Дунё давлатлари орасида беллаша оладиган замонавий кадрлар тайёрлашни олдинга суряпмиз, аммо олимларимизнинг аксарияти чет элни кўрмаган.\n2. Академик даражани дунё стандартларига чиқаришни ўйлаяпмиз, аммо университетларимиз нуфузли чет эл олий даргоҳлари билан ҳамкорликдаги, эркин ўтадиган конференциялар (илмий алмашинувлар) ўта кам.\n3. Олимларимиздан чет эл журналларида мақолаларни кўпайтиришни талаб қиляпмиз. Бироқ улар ўз устиларида ишлай олишлари учун ҳатто шахсий кабинетлари йўқ. Бундан ташқари, улар ҳужжатбозликка кўмиб ташланган.\n4. Кадрларимиз тез ўзгараётган дунёга мос бўлиши ва келиб чиқаётган муаммоларга конструктив руҳдаги илмий ечимларни ўртага ташлашидан умид қиляпмиз. Аммо университет ўқитувчиси ҳатто ўзи ўтаётган семинар ёки маъруза матнини ўзи эркин шакллантира олмайди.\n5. Дунёдаги энг кучли 500та университет рўйхатини тузиб, уларнинг дипломларини тан олишимизни билдирдик. Бу жуда яхши. Аммо ватанига катта умидлар билан қайтаётган ёш ватандош олимларга йўл бермаяпмиз, уларнинг интеллектуал мулкини, илмий ижодининг бир қисмини ректор ва кафедра бошлиқлари ўзлаштириб олишаётгани ҳолатлари учрамоқда...\nФото: Алишер Умирдинов\nНега бундай экан-а? “Замин” янгиликларини “Инстаграм”да кузатиб боринг\nЯнгиликлар » Жамият » Илм соҳасидаги 5 та долзарб нуқта


ҚР Президенти Бош вазирни қабул қилди NUR-SULTAN. Kazinform – Давлат раҳбари Бош вазир Асқар Маминни қабул қилди, деб хабар беради Kazinform Ақорданинг матбуот хизматига таяниб.\nЎзбекистонда икки ҳафта ичида 200 мингдан ортиқ одам COVID-19га қарши эмланди TASHKENT. Kazinform – Ўзбекистонда дастлабки икки ҳафта ичида 200 мингдан ортиқ одам COVID-19га қарши вакцинасининг биринчи дозасини қабул қилди, деб хабар беради Kazinform мухбири.\nҚозоғистонда пенсия тўловларининг ўртача миқдори қанча NUR-SULTAN. Kazinform – Йил бошидан бери қозоғистонликлар 672,1 млрд тенгедан ортиқ пенсия олишди. Бу ҳақда ҚР Меҳнат ва аҳолини ижтимоий ҳимоя қилиш вазирлиги маълум қилди, деб хабар беради Kazinform.\nХорижда пулсиз қолган Ўзбекистон фуқароларига қарз бериб турилади TASHKENT. Kazinform – Хорижда пулсиз қолган Ўзбекистон фуқароларига қарз бериб турилади. Бу ҳақда ЎР Вазирлар маҳкамаси қарорида тасдиқланди, деб хабар беради Kazinform қарорига асосланиб.\nОлимлар Анголада 34 та мутацияга эга коронавируснинг янги штаммини аниқлади NUR-SULTAN. Kazinform – Олимлар Ангола аэропортида саёҳатчилардан биридан коронавируснинг 34 та мутацияга эга янги штаммини аниқлади. Бу маълум бўлган барча штаммлардан кўпроқдир. SARS-CoV-2 жуда юқумли ва организмнинг иммунитет тизимини сусайтириши мумкин. Бу ҳақда Kazinform «Известия»га асосланиб хабар беради.\nЎзбекистонда ҳайвонлар учун COVID-19 вакцинаси синовдан ўтказилади TASHKENT. Kazinform – Россия томонидан ишлаб чиқарилган ҳайвонлар учун мўлжалланган коронавирусга қарши вакцина синовлари Ўзбекистонда ҳам ўтказилиши режалаштирилмоқда. Бу ҳақда Kazinform «Халқ сўзи Online»га таяниб хабар беради.\nҚозоғистонда вакцина билан эмланганлар сони 400 мингга яқинлашди NUR-SULTAN. Kazinform – 2021 йил 13 апрель ҳолатига кўра, Қозоғистон Республикаси ҳудудларида КВИга қарши эмлаш тўғрисидаги маълумотлар эълон қилинди, деб хабар беради Kazinform.\nҚозоғистонликлар март ойида 2900 га яқин олтин қуйма сотиб олишди NUR-SULTAN. Kazinform – 2021 йил март ойида қозоғистонликлар иккинчи даражали банклар ва айрим банк бўлмаган валюта айирбошлаш шохобчаларидан умумий оғирлиги 48,2 кг бўлган 2 898 та қуйма сотиб олишди, деб хабар беради Kazinform ҚР Миллий банки матбуот хизматига таяниб.\nКоронавирус: Қозоғистонда икки шаҳар ва олтита вилоят «қизил» зонада NUR-SULTAN. Kazinform – Қозоғистонда коронавирус тарқалишининг олдини олиш бўйича идоралараро комиссияси Қозоғистон ҳудудларидаги эпидемиологик вазиятни баҳолаш матрицасини эълон қилди, деб хабар беради Kazinform Қозоғистонда коронавирус тарқалишининг олдини олиш бўйича идоралараро комиссиянинг Telegram-каналига таяниб.\nБразилиялик таниқли қўшиқчи Димаш Қудайбергеновнинг санъатига қойил қолди NUR-SULTAN. Kazinform – Машҳур бразилиялик қўшиқчи, «Лотин Гремми» мукофоти совриндори Паула Фернандес Димаш Қудайбергеннинг ижросидан ҳайратда қолди, деб хабар беради Kazinform dimashnews.com сайтига асосланиб.\nПневмония: 10 киши касал бўлиб, 101 бемор соғайиб чиқди NUR-SULTAN. Kazinform – 11 апрелдаги ҳолатига кўра, Қозоғистонда пневмония билан касалланишнинг 10 та ҳолати ва 4 та ўлим ҳолати қайд этилди, 101 киши соғайиб чиқди, деб хабар беради Kazinform coronavirus2020.kz сайтига таяниб.\nСўнгги бир кунда Қозоғистонда 2016 кишида коронавирус аниқланди NUR-SULTAN. Kazinform – Қозоғистонда ўтган суткада 2016 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kzга таяниб.


Кутил(ма)ган бурилиш: Исроил – БАА музокараларига Саудия ҳам қўшилиши мумкин | Azon.uz - Ахборот-таҳлилий портал\n717 17:25 01.09.2020\nАҚШ маъмурияти Исроил ва Бирлашган Араб Амирликлари ўртасидаги муносабатларни яхшилаш жараёнларига Саудия Арабистонини ҳам қўшмоқчи. Бу ҳақда Islam-today хабар берди.\nИсроил ОАВларининг ёзишича, Америка президентининг куёви Жаред Кушнернинг фикрига кўра Исроил ва БАА ўртасида тинчлик ўрнатиш босиб ўтилган жабҳа. Эндиликда Исроил ва Саудия муносабатларини яхшилашга интилиш зарур.\nБундан ташқари Кушнер жорий йилнинг октябрь ойида Оқ уйда ўтказиладиган Исроил ва БАА ўртасидаги тинчлик келишувининг имзоланиши маросимида Саудия қироли Салмон ибн Абдул Азизнинг қатнашишини истамоқда.\nМаълумотларга кўра, Саудиянинг амалдаги ҳамда валиаҳд раҳбари бу масала юзасидан бир тўхтамга кела олмаяпти. Қирол Салмон Исроилни расман тан олиш ва муносабатларни яхшилашга шошилмаяпти. Унинг ўғли Муҳаммад эса бу иш амалга оширилишига қарши эмас.\nИсроил БАА Саудия Арабистони Фаластин Махсус\n223 08:20 20.10.2020\n166 10:05 19.10.2020\n“Исроил Фаластин ҳудудидаги ноқонуний қурилишларни тўхтатиши керак”\n228 12:40 16.10.2020\nТаҳлил: Саудия Арабистони Исроил билан дўстлашадими?\n1834 15:35 15.10.2020\n904 09:40 15.10.2020\n217 09:05 15.10.2020


Доно халқимиз: «Тил билган – эл билади» деб бежиз айтмаган. Рус тили бой ва БМТнинг расмий тилларидан бири ҳисобланади. Ўзбекистон Республикаси ИИВ Жиззах академик лицейида тажрибали, ўз ишининг устаси бўлган ўқитувчилар рус тилидан ўқувчи ёшларга сабоқ бериб келмоқда. Дарслар эркин мавзулар бўйича оғзаки суҳбатлар, савол-жавоблар тарзида олиб борилади. Масалан, «Халқ оғзаки ижоди» мавзуида ўқувчилар рус халқ эртакларидан, достонларидан, мақолларидан ва топишмоқларидан ёддан намуналар айтади ва ўзи севган эртакларни ҳикоя қилади. Бу машғулотлар орқали боланинг сўз бойлиги ортади ҳамда нутқи равонлашади.\nЎқув машғулотларидан сўнг бошқа фанлар сингари рус тили фанидан ҳам тўгарак ташил этилган. Бу эса болалар билан яна алоҳида, қунт билан ишлаш имконини беради. Унда ўқувчилар рус тилини ўрганишлари учун етарлича дидактик ва тарқатма материаллар ҳамда оғзаки нутқи яхши ва равон бўлиши учун турли инновацион усулларни қўллаб келишмоқда.\nДунёнинг энг бой тилларидан бири бўлган бу тилни ўрганиш фойдадан холи бўлмайди, албатта.\nИИВ Жиззах академик лицейи ўқитувчиси.\nТил билган – эл билад


Шиддат билан ўзгараётган бугунги даврда баркамол авлодни тарбиялаш масаласи тобора долзарб аҳамият касб этмоқда. Бунда оила, маҳалла, таълим муассасаси ҳамда кенг жамоатчилик ҳамкорлиги муҳим ўрин тутади.\nЎзХДП Миробод туман Кенгаши ташаббуси билан «Мовароуннаҳр» маҳалла фуқаролар йиғинида «Ёшлар тақдири учун барчамиз масъулмиз» мавзусида маънавий-маърифий тадбир ўтказилди.\nУнда Миробод туман партия кенгаши масъул ходимлари, Ички ишлар бўлими, туман прокуратураси ва «Маҳалла» хайрия жамоат фонди вакиллари ҳамда маҳалла фаоллари иштирок этди.\n— Фарзандларимиз ҳаётимиз мазмуни, эртанги кунимиз давомчиларидир, — дейди «Мовароуннаҳр» маҳалласи фаоли Оксана Новикова. — Уларнинг келажаги учун масъул эканимизни унутмаслигимиз керак. Улар ким билан қаерда мулоқот қилаяпти? Дўстлари ким? Қандай машғулотлар билан банд? Булар ҳақида биз ота-оналар албатта хабардор бўлиб туришимиз керак.\n— Фарзандларимиз озод ва обод, тинч-осойишта, фаровон юртда ҳеч кимдан кам бўлмай вояга етмоқда, — дейди ЎзХДП Миробод туман Кенгаши раиси Искандар Нурмуҳаммедов. – Уларга бугунги кунларимиз қандай машаққатлар эвазига қўлга киритилганини аниқ мисоллар билан кўрсатиб беришга ҳаракат қилаяпмиз.\nТадбир сўнггида партия сафига қабул қилинган бир гуруҳ йигит-қизларга аъзолик гувоҳномалари топширилди.